qundao/data-zh-poetry huggingface dataset:
祀坟马上
作者：韩琦
朝代：宋

二茔逢节展松楸，因嘆农畴荐不收。
高穗有时存蜀黍，善耕犹惜卖吴牛。
泉干几处闲机硙，雨过谁家用粪楼。
首种渐生还自喜，尚忧难救赤春头。
祈雪宿斋醴泉观
作者：韩琦
朝代：宋

愆阳经腊恻皇情，徧走灵祠达意诚。
马殆始知仙府迥，露寒如到月宫清。
甘泉既久蠲民瘼，惠泽非难涤厉萌。
日待神龙兴热窟，一吁嘉雪满寰瀛。
祈雪宿斋醴泉观
作者：韩琦
朝代：宋

愆阳经腊恻皇情，遍走灵祠达意诚。马殆始知仙府迥，露寒如到月宫清。甘泉既久蠲民瘼，惠泽非难涤厉萌。日待神龙兴热窟，一吁嘉雪满寰瀛。
祫享加恩押班宣制
作者：韩琦
朝代：宋

大祫休成庆泽新，广庭宣制宠臣邻。非烟荐瑞笼宫殿，出綍敷言耸搢绅。风结冰檐骈玉箸，日融霜瓦半鱼鳞。移时始放金吾仗，鹓鹭齐飞出禁闉。
祫享加恩押班宣制
作者：韩琦
朝代：宋

大祫休成庆泽新，广庭宣制宠臣隣。
非烟荐瑞笼宫殿，出綍敷言耸搢绅。
风结冰檐骈玉箸，日融霜瓦半鱼鳞。
移时始放金吾仗，鹓鹭齐飞出禁闉。
祫享庆成五言二十韵
作者：韩琦
朝代：宋

大飨无先祫，精祠贵必躬。
历朝疑未讲，旷典属今崇。
良月稽冬孟，容台访礼中。
祀期当象闰，位向卒虚东。
太卜诹元日，斋诚俨法宫。
琱舆下丹地，琳馆荐清衷。
雪密人初骇，天高德自通。
阴云成瑞霭，凛色变和风。
世室休严卫，宵衣集庶工。
叙亲昭穆正，合食簋铏丰。
既祼神斯格，居歆庆已蒙。
欢欣流禹律，謦欬入尧聪。
月射千圭白，星辉万燎红。
茨歌将振作，晴旭渐曈昽。
回跸升端阙，羣瞻耸上穹。
蕃釐均庙馂，惠泽泰民穷。
孝着钩钤动，恩疏贯索空。
致祥书可信，让美意尔冲。
此协亨嘉会，惭非辅翼功。
唯知献君寿，巍与二仪同。
祫享庆成五言二十韵
作者：韩琦
朝代：宋

大飨无先祫，精祠贵必躬。历朝疑未讲，旷典属今崇。良月稽冬孟，容台访礼中。祀期当象闰，位向卒虚东。太卜诹元日，斋诚俨法宫。雕舆下丹地，琳馆荐清衷。雪密人初骇，天高德自通。阴云成瑞霭，凛色变和风。世室休严卫，宵衣集庶工。叙亲昭穆正，合食簋铏丰。既祼神斯格，居歆庆已蒙。欢欣流禹律，謦欬入尧聪。月射千圭白，星辉万燎红。茨歌将振作，晴旭渐曈昽。回跸升端阙，群瞻耸上穹。蕃釐均庙馂，惠泽泰民穷。孝著钩钤动，恩疏贯索空。致祥书可信，让美意尔冲。此协亨嘉会，惭非辅翼功。唯知献君寿，巍与二仪同。
祷雪有感
作者：韩琦
朝代：宋

灵岳祠宫尚未回，六花随祷下琼瑰。
只忧风力狂无定，最喜云容重不开。
但得余滋周畎亩，敢求娇意助樽罍。
夜深犹使家人探，平地依稀几寸来。
祷雪有感
作者：韩琦
朝代：宋

灵岳祠宫尚未回，六花随祷下琼瑰。只忧风力狂无定，最喜云容重不开。但得馀滋周畎亩，敢求娇意助樽罍。夜深犹使家人探，平地依稀几寸来。
离天威驿
作者：韩琦
朝代：宋

早发天威驿，深春尚薄寒。
龙蛇盘道路，波浪卷峯峦。
古人萌常晚，新流势未端。
忠臣方叱驭，更险不辞难。
离天威驿
作者：韩琦
朝代：宋

早发天威驿，深春尚薄寒。龙蛇盘道路，波浪卷峰峦。古人萌常晚，新流势未端。忠臣方叱驭，更险不辞难。
离并州至晋祠次韵答宣徽富公
作者：韩琦
朝代：宋
体裁：古风

公名杰出天下贤，终身师慕常颛颛。十年一面数日别，行行不忍移归軿。刚肠出泪收还注，感公知己难违去。黄昏病作宿荒城，离绪不堪纷似雨。
离都
作者：韩琦
朝代：宋

握节背都门，春天景半温。柔鞭难驻马，芳草易销魂。远目和烟重，离怀助酒昏。好花无奈野，时复映遥村。
离都
作者：韩琦
朝代：宋

握节背都门，春天景半温。
柔鞭难驻马，芳草易销魂。
远目和烟重，离怀助酒昏。
好花无奈野，时復映遥村。
秋夕二首
作者：韩琦
朝代：宋

大暑丧馀酷，凉秋袪众瘥。歊氛随雨断，素景入宵多。雁影穿池月，蛩声出砌莎。披襟予自快，楚泽任悲歌。此夕何清旷，新秋乍夺炎。凉飙来似旧，熏暑逝如潜。露重翻香芰，疏云点素蟾。放怀殊不寤，箕斗转前檐。
秋夕二首·其一
作者：韩琦
朝代：宋

大暑丧余酷，凉秋袪众瘥。
歊氛随雨断，素景入宵多。
雁影穿池月，蛩声出砌莎。
披襟予自快，楚泽任悲歌。
秋夕二首·其一
作者：韩琦
朝代：宋

大暑丧馀酷，凉秋袪众瘥。歊氛随雨断，素景入宵多。雁影穿池月，蛩声出砌莎。披襟予自快，楚泽任悲歌。
秋夕二首·其二
作者：韩琦
朝代：宋

此夕何清旷，新秋乍夺炎。凉飙来似旧，熏暑逝如潜。露重翻香芰，疏云点素蟾。放怀殊不寤，箕斗转前檐。
秋夕二首·其二
作者：韩琦
朝代：宋

此夕何清旷，新秋乍夺炎。
凉飚来似旧，熏暑逝如潜。
露重翻香芰，踈云点素蟾。
放怀殊不寤，箕斗转前檐。
秋日出郊
作者：韩琦
朝代：宋

疆野压雄边，乘秋行此田。
万峯朝巨岳，多稼入平天。
农饱忘饥后，童嬉逼社前。
僚贤须共乐，举白尽歌筵。
秋日出郊
作者：韩琦
朝代：宋

疆野压雄边，乘秋行此田。万峰朝巨岳，多稼入平天。农饱忘饥后，童嬉逼社前。僚贤须共乐，举白尽歌筵。
秋晚赴先茔马上
作者：韩琦
朝代：宋

暂趋先陇弭旌旄，因恤吾民啬事劳。谷实已伤嗟岁廪，麦根虽立望春膏。林疏山骨清弥瘦，天阔诗魂病亦豪。田舍罕逢车骑过，聚门村妇拥儿曹。
秋晚赴先茔马上
作者：韩琦
朝代：宋

暂趋先陇弭旌旄，因恤吾民啬事劳。
谷实已伤嗟岁廪，麦根虽立望春膏。
林踈山骨清弥瘦，天阔诗魂病亦豪。
田舍罕逢车骑过，聚门村妇拥儿曹。
种树
作者：韩琦
朝代：宋

一守中山四载余，栽成芳树满郊衢。
州民如有某棠念，惜取清阴万万株。
种树
作者：韩琦
朝代：宋

一守中山四载馀，栽成芳树满郊衢。州民如有某棠念，惜取清阴万万株。
移帅真定次韵答致政杜公
作者：韩琦
朝代：宋

常山画野直天街，寄重如何付不才。
跃马敢辞奔命去，扞羌曾是奋身来。
军中纪律劳人葺，林下罇罍得意开。
引领恩轩无路到，几临风月独徘徊。
移帅真定次韵答致政杜公
作者：韩琦
朝代：宋

常山画野直天街，寄重如何付不才。跃马敢辞奔命去，捍羌曾是奋身来。军中纪律劳人葺，林下樽罍得意开。引领恩轩无路到，几临风月独徘徊。
立秋日后园
作者：韩琦
朝代：宋
体裁：七言律诗

亭馆虽芜胜势存，病襟犹足涤冥昏。晚凉天气秋风入，雨霁园林伏暑奔。古榭稳骑危岫翠，御流遥泻曲池浑。河鱼未获山芎效，几废良辰命客樽。
章惠皇太后挽辞二首
作者：韩琦
朝代：宋

椒掖遗芳在，龟台别信空。旧恩缘服重，新庙见慈同。残月无多夜，馀花一向风。徽音从此断，忍顾洛川东。柔顺符坤德，兴居监女箴。笥衣裙有练，殿壁带无金。外族疏恩薄，中宸结爱深。宫娥齐饮泣，谁副祝延心。
章惠皇太后挽辞二首·其一
作者：韩琦
朝代：宋

椒掖遗芳在，龟台别信空。
旧恩缘服重，新庙见慈同。
残月无多夜，余花一向风。
徽音从此断，忍顾洛川东。
章惠皇太后挽辞二首·其一
作者：韩琦
朝代：宋

椒掖遗芳在，龟台别信空。旧恩缘服重，新庙见慈同。残月无多夜，馀花一向风。徽音从此断，忍顾洛川东。
章惠皇太后挽辞二首·其二
作者：韩琦
朝代：宋
体裁：五言律诗

柔顺符坤德，兴居监女箴。笥衣裙有练，殿壁带无金。外族疏恩薄，中宸结爱深。宫娥齐饮泣，谁副祝延心。
章懿皇太后挽辞二首
作者：韩琦
朝代：宋

外族传仙系，中闺著德容。瑞符衣覆玉，懿范史编彤。天阔云埋仗，秋高露泣松。宸心望归驾，沧海晦三峰。梦日推祥旧，仪坤讲礼新。帝亲无及养，天意此何仁。宫寝延嵩月，袆褕寓洛尘。欲知仁主孝，泪血送龙輴。
章懿皇太后挽辞二首·其一
作者：韩琦
朝代：宋

外族传仙系，中闺着德容。
瑞符衣覆玉，懿范史编彤。
天阔云埋仗，秋高露泣松。
宸心望归驾，沧海晦三峰。
章懿皇太后挽辞二首·其一
作者：韩琦
朝代：宋

外族传仙系，中闺著德容。瑞符衣覆玉，懿范史编彤。天阔云埋仗，秋高露泣松。宸心望归驾，沧海晦三峰。
章懿皇太后挽辞二首·其二
作者：韩琦
朝代：宋
体裁：五言律诗

梦日推祥旧，仪坤讲礼新。帝亲无及养，天意此何仁。宫寝延嵩月，袆褕寓洛尘。欲知仁主孝，泪血送龙輴。
章献明肃皇太后挽辞二首
作者：韩琦
朝代：宋

一纪禆鸿化，千龄从列仙。至仁高协帝，厚德远参乾。验寡亲尝药，恩深欲报天。为殚臣庶泪，朝雨助潸然。璿驾方修祀，金波忽坠空。悲歌传薤露，秘殿阒椒风。雾重昏轩曜，云悽泣舜瞳。仙舆邈何在，天外蕊珠宫。
章献明肃皇太后挽辞二首·其一
作者：韩琦
朝代：宋

一纪禆鸿化，千龄从列仙。至仁高协帝，厚德远参乾。验寡亲尝药，恩深欲报天。为殚臣庶泪，朝雨助潸然。
章献明肃皇太后挽辞二首·其一
作者：韩琦
朝代：宋

一纪禆鸿化，千龄从列仙。
至仁高协帝，厚德远参干。
验寡亲尝药，恩深欲报天。
为殚臣庶泪，朝雨助潸然。
章献明肃皇太后挽辞二首·其二
作者：韩琦
朝代：宋

璇驾方修祀，金波忽坠空。
悲歌传薤露，秘殿閴椒风。
雾重昏轩曜，云悽泣舜瞳。
仙舆邈何在，天外蕊珠宫。
章献明肃皇太后挽辞二首·其二
作者：韩琦
朝代：宋

璿驾方修祀，金波忽坠空。悲歌传薤露，秘殿阒椒风。雾重昏轩曜，云悽泣舜瞳。仙舆邈何在，天外蕊珠宫。
答丹阳李公素学士
作者：韩琦
朝代：宋
体裁：七言律诗

与君为郡不相遥，只隔瓜洲一信潮。诲字屡传来客素，治声常逐过江桡。词垣暂尔淹鸿笔，宴席何妨引巨蕉。诗句满筒烦借誉，爰居空自愧虞韶。
答孙植太博后园宴射
作者：韩琦
朝代：宋

花梢点红芽绿茁，宴亭爽垲堋云列。
呼宾习射次序升，体裁人人矜㔢挃。
六钧力副百中艺，由基注目老羿拽。
支左屈右何大工，象弭急收如列缺。
须臾一镝入鹄心，画鼓连轰尽声喝。
后者审固意愈精，有时大呼劈箭筈。
惜哉最是毫釐差，彩侯似动笴微撇。
分明角胜各记晕，将终或为一箭夺。
当筵主筹令难犯，大白时举出正罚。
此礼自古尤所重，矍圃去留宜有别。
五善大抵主和容，不止穿杨与穿札。
因忆当年黠羌叛，非才误授将军钺。
帐下貔貅十万师，力过生犀心似铁。
大人未许覆凶巢，饬谨封垂御侵越。
悍夫猛士志待骋，贮填愤气何由洩。
正值高秋天气寒，塞场霜重严风刮。
约束偏裨整队兵，旌旗烁电戈矛雪。
驱出长郊阅奇阵，离合应麾皆有节。
次引精锐较绝技，控弦命中无虚发。
气豪马健走危坡，直下千寻未尝蹷。
收军校猎围平原，犬顺人呼鹰解绁。
山麋衝轶犯劲矢，岗兔奔跳迷狡穴。
大鵰盘空不轻搏，老狐仰视肝胆裂。
驻鞍赏获犒部曲，浪泻酒车论染血。
将军未酣众心醉，耳后风生鼻头热。
此日淮藩奉宽诏，朱轮慢辗行春辙。
铃索声沉讼牒稀，优游大可养踈拙。
斜蒿青青鲚鲙新，公醪香重醅才拨。
射堂对客且相娱，不妨乐事陶嘉月。
襟怀聊与水云閒，梦魂犹寄关山阔。
逢辰未立赫然勋，破的求功真琐屑。
欲得心如外貌欢，报国之诚尽摅豁。
答孙植太博后园宴射
作者：韩琦
朝代：宋

花梢点红芽绿茁，宴亭爽垲堋云列。呼宾习射次序升，体裁人人矜㔢挃。六钧力副百中艺，由基注目老羿拽。支左屈右何大工，象弭急收如列缺。须臾一镝入鹄心，画鼓连轰尽声喝。后者审固意愈精，有时大呼劈箭筈。惜哉最是毫釐差，彩侯似动笴微撇。分明角胜各记晕，将终或为一箭夺。当筵主筹令难犯，大白时举出正罚。此礼自古尤所重，矍圃去留宜有别。五善大抵主和容，不止穿杨与穿札。因忆当年黠羌叛，非才误授将军钺。帐下貔貅十万师，力过生犀心似铁。大人未许覆凶巢，饬谨封垂禦侵越。悍夫猛士志待骋，贮填愤气何由泄。正值高秋天气寒，塞场霜重严风刮。约束偏裨整队兵，旌旗烁电戈矛雪。驱出长郊阅奇阵，离合应麾皆有节。次引精锐较绝技，控弦命中无虚发。气豪马健走危坡，直下千寻未尝蹶。收军校猎围平原，犬顺人呼鹰解绁。山麋冲轶犯劲矢，岗兔奔跳迷狡穴。大雕盘空不轻搏，老狐仰视肝胆裂。驻鞍赏获犒部曲，浪泻酒车论染血。将军未酣众心醉，耳后风生鼻头热。此日淮藩奉宽诏，朱轮慢辗行春辙。铃索声沉讼牒稀，优游大可养疏拙。斜蒿青青鲚鲙新，公醪香重醅才拨。射堂对客且相娱，不妨乐事陶嘉月。襟怀聊与水云閒，梦魂犹寄关山阔。逢辰未立赫然勋，破的求功真琐屑。欲得心如外貌欢，报国之诚尽摅豁。
答定帅仲仪龙图寄示堂诗刻
作者：韩琦
朝代：宋

好胜时多尚己为，前人勤力必随隳。
所图营葺犹如是，欲树功名即可知。
昔慕先贤形藻绘，本同来哲作箴规。
得公诗刻增光燄，定警偷风变俗漓。
答定帅仲仪龙图寄示堂诗刻
作者：韩琦
朝代：宋

好胜时多尚己为，前人勤力必随隳。所图营葺犹如是，欲树功名即可知。昔慕先贤形藻绘，本同来哲作箴规。得公诗刻增光燄，定警媮风变俗漓。
答湖恢推官
作者：韩琦
朝代：宋

当年都寺接贤初，屈指光阴一纪余。
自说三茆深处稳，不逢又鲤寄来书。
隔江闻授诸生业，命驾因烦长者车。
得见新诗与高论，积年劳吝已全祛。
答湖恢推官
作者：韩琦
朝代：宋

当年都寺接贤初，屈指光阴一纪馀。自说三茆深处稳，不逢又鲤寄来书。隔江闻授诸生业，命驾因烦长者车。得见新诗与高论，积年劳吝已全祛。
答章望之秘校惠诗求古瓦砚
作者：韩琦
朝代：宋

魏宫之废知几春，其间万事成埃尘。唯有昭阳殿瓦不可坏，埋没旷野迷荒榛。陶甄之法世莫得，但贵美璞踰方珉。数百年来取为砚，墨光烂发波成轮。求之日盛得日少，片材无异圭璧珍。巧工近岁知众宝，杂以假伪规钱缗。头方面凸槩难别，千百未有三二真。我来本邦责邺令，朝搜暮索劳精神。遗基坏地遍坑窟，始获一瓦全元淳。藓斑著骨尚乾翠，夜雨点渍痕如新。当时此复近檐溜，即以篆字花其唇。磨砻累日喜成就，要完旧质知无伦。吾才寡陋不足称，思与好古能文人。好古能文今者谁，武宁秘书章表民。无诗尚欲两手付，何况大雅之奏闻铿纯。
答章望之秘校惠诗求古瓦砚
作者：韩琦
朝代：宋

魏宫之废知几春，其间万事成埃尘。
唯有昭阳殿瓦不可坏，埋没旷野迷荒榛。
陶甄之法世莫得，但贵美璞踰方珉。
数百年来取为砚，墨光烂发波成轮。
求之日盛得日少，片材无异圭璧珍。
巧工近岁知众宝，杂以假僞规钱缗。
头方面凸槩难别，千百未有三二真。
我来本邦责邺令，朝搜暮索劳精神。
遗基坏地徧坑窟，始获一瓦全元淳。
藓斑着骨尚干翠，夜雨点渍痕如新。
当时此復近檐溜，即以篆字花其唇。
磨砻累日喜成就，要完旧质知无伦。
吾才寡陋不足称，思与好古能文人。
好古能文今者谁，武宁秘书章表民。
无诗尚欲两手付，何况大雅之奏闻铿纯。
答袁陟节推游禅智寺
作者：韩琦
朝代：宋

春去惜余景，偶来郊外观。
芜城千古恨，一顾殊悲酸。
荒祠枕大道，尚记吴城邗。
远近绿阴合，水衬红荚残。
陇麦齐若剪，随风卷波澜。
罢农喜有望，守臣心粗宽。
萧踈禅智寺，坏址不甚完。
丛花乱芍药，篱竹摧琅玕。
空有亭亭柏，成行如笔端。
供帐具朝膳，僚寀成清欢。
小杜诗板暗，乐石曾未刊。
乘兴诣茶圃，百步登平峦。
摘焙试烹啜，甘挹零露漙。
午过倦微暑，堤路腾归鞍。
天子忧岁旱，引咎古所难。
列郡承新诏，朝夕弗敢安。
况此行春意，固不在游盘。
朝廷责吏治，莫若久其官。
政和气亦应，灾沴无由干。
愿循三载旧，庶几酬素餐。
答袁陟节推游禅智寺
作者：韩琦
朝代：宋

春去惜馀景，偶来郊外观。芜城千古恨，一顾殊悲酸。荒祠枕大道，尚记吴城邗。远近绿阴合，水衬红荚残。陇麦齐若剪，随风卷波澜。罢农喜有望，守臣心粗宽。萧疏禅智寺，坏址不甚完。丛花乱芍药，篱竹摧琅玕。空有亭亭柏，成行如笔端。供帐具朝膳，僚寀成清欢。小杜诗板暗，乐石曾未刊。乘兴诣茶圃，百步登平峦。摘焙试烹啜，甘挹零露漙。午过倦微暑，堤路腾归鞍。天子忧岁旱，引咎古所难。列郡承新诏，朝夕弗敢安。况此行春意，固不在游盘。朝廷责吏治，莫若久其官。政和气亦应，灾沴无由干。愿循三载旧，庶几酬素餐。
答陈舜俞推官惠诗求全瓦古砚
作者：韩琦
朝代：宋
体裁：古风

邺宫废瓦埋荒草，取之为砚成坚好。求者如麻几百年，宜乎今日难搜讨。吾邦匠巧世其业，能辨环奇幼而老。随材就器固不遗，大则梁栋细棼橑。必须完者始称珍，何殊巨海寻三岛。荆人之璧尚有瑕，夏后之璜岂无考。况乎此物出坏陶，千耕万斸常翻搅。吾今所得不专全，秘若英瑶藉文缫。君诗苦择未如意，持赠只虞咍绝倒。君不见镇圭尺二瑁四寸，大小虽异皆君宝。
答陜府春卿资政
作者：韩琦
朝代：宋

蓬山曾许挹浮邱，踰纪光阴一瞬休。
朔塞风霜人易老，申湖歌舞景长留。
我临宾席频先醉，君对仙棊几自讴。
千里诗来还感旧，不堪斜日凭边楼。
答陜府春卿资政
作者：韩琦
朝代：宋

蓬山曾许挹浮邱，踰纪光阴一瞬休。朔塞风霜人易老，申湖歌舞景长留。我临宾席频先醉，君对仙棋几自讴。千里诗来还感旧，不堪斜日凭边楼。
紫濛遇风
作者：韩琦
朝代：宋

草白岗长暮驿赊，朔风终日起平沙。寒鞭易促鄣泥跃，冷袖难胜便面遮。迥岭卷回云族破，远天吹入雁行斜。土囊微乞缄馀怒，留送归程任摆花。
紫蒙遇风
作者：韩琦
朝代：宋

草白岗长暮驿赊，朔风终日起平沙。
寒鞭易促鄣泥跃，冷袖难胜便面遮。
迥岭卷回云族破，远天吹入雁行斜。
土囊微乞缄余怒，留送归程任摆花。
维扬好·二十四桥千步柳
作者：韩琦
朝代：宋
体裁：词

二十四桥千步柳，春风十里上珠帘。
腊日出猎二首
作者：韩琦
朝代：宋

笳鼓拥貔貅，韩陵山下头。人心忘岱岳，鹰眼快离娄。兔逸兹穷虏，孤歼即贵酋。乡民谁会我，衣锦乐畋游。习平礼乐存形器，要阅兵须有杀生。故备奸戎侔斩伐，唯于畋猎可申明。妖狐胆裂逃终戮，老鹘拳高下必精。大获未能矜小得，几何人不哂吾行。
腊日出猎二首·其一
作者：韩琦
朝代：宋
体裁：五言律诗

笳鼓拥貔貅，韩陵山下头。人心忘岱岳，鹰眼快离娄。兔逸兹穷虏，孤歼即贵酋。乡民谁会我，衣锦乐畋游。
腊日出猎二首·其二
作者：韩琦
朝代：宋

习平礼乐存形器，要阅兵须有杀生。故备奸戎侔斩伐，唯于畋猎可申明。妖狐胆裂逃终戮，老鹘拳高下必精。大获未能矜小得，几何人不哂吾行。
腊日出猎二首·其二
作者：韩琦
朝代：宋

习平礼乐存形器，要阅兵须有杀生。
故备姦戎侔斩伐，唯于畋猎可申明。
妖狐胆裂逃终戮，老鹘拳高下必精。
大获未能矜小得，几何人不哂吾行。
腊日出猎近交
作者：韩琦
朝代：宋
体裁：古风

悲风吼林霜草白，杀气棱棱惨空碧。因畋讲事比其时，况值嘉平农已隙。暂整和门出近郊，猎猎旌旗原烧赤。狩场一望天四垂，貔虎意豪犹恨窄。鼓动围开翼复箕，人知部分如刀划。飞刊窜伏不得暇，狡兔幸生徒奋掷。饥鹰眼捷翅头健，下鞲风发无虚搦。鹘拳交击或未仆，继嗾韩卢追以咋。忽穿丛薄失所捕，耻焉便纵摩霄翮。不似寒鸱得腐鼠，傲然直视鸳雏吓。乌鹑鹊雉曷足数，亦有晨风竞搜索。其间骇兽欲陵突，焊卒争趋矜手格。前驱返旆弗及舍，邱山大委虞中获。翻车泻酒犒士众，万刀刲肉恣燔炙。塞防寓令岂徒然，不在诗人刺荒癖。王者设官犹取众，大奸宿猾许擒扼。乘时废职莫自效，勿谓鸷鸟无全策。别有老狐智计巧，只就高城营窟宅。疑冰识扱行步稳，此日胡由见踪迹。雕兮雕兮未得志，将军愤懑如何释。
腊日出猎近交
作者：韩琦
朝代：宋

悲风吼林霜草白，杀气棱棱惨空碧。因畋讲事比其时，况值嘉平农已隙。暂整和门出近郊，猎猎旌旗原烧赤。狩场一望天四垂，貔虎意豪犹恨窄。鼓动围开翼复箕，人知部分如刀划。飞刊窜伏不得暇，狡兔幸生徒奋掷。饥鹰眼捷翅头健，下鞲风发无虚搦。鹘拳交击或未仆，继嗾韩卢追以咋。忽穿丛薄失所捕，耻焉便纵摩霄翮。不似寒鸱得腐鼠，傲然直视鸳雏嚇。乌鹑鹊雉曷足数，亦有晨风竞搜索。其间骇兽欲陵突，焊卒争趋矜手格。前驱返旆弗及舍，邱山大委虞中获。翻车泻酒犒士众，万刀刲肉恣燔炙。塞防寓令岂徒然，不在诗人刺荒癖。王者设官犹取众，大奸宿猾许擒扼。乘时废职莫自效，勿谓鸷鸟无全策。别有老狐智计巧，只就高城营窟宅。疑冰识扱行步稳，此日胡由见踪迹。雕兮雕兮未得志，将军愤懑如何释。
腊日出猎近交
作者：韩琦
朝代：宋

悲风吼林霜草白，杀气棱棱惨空碧。
因畋讲事比其时，况值嘉平农已隙。
暂整和门出近郊，猎猎旌旗原烧赤。
狩场一望天四垂，貔虎意豪犹恨窄。
鼓动围开翼復箕，人知部分如刀划。
飞刊窜伏不得暇，狡兔幸生徒奋掷。
饥鹰眼捷翅头健，下鞲风发无虚搦。
鹘拳交击或未仆，继嗾韩卢追以咋。
忽穿丛薄失所捕，耻焉便纵摩霄翮。
不似寒鸱得腐鼠，傲然直视鸳雏吓。
乌鹑鹊雉曷足数，亦有晨风竞搜索。
其间骇兽欲陵突，焊卒争趋矜手格。
前驱返旆弗及舍，邱山大委虞中获。
翻车泻酒犒士众，万刀刲肉恣燔炙。
塞防寓令岂徒然，不在诗人刺荒癖。
王者设官犹取众，大姦宿猾许擒扼。
乘时废职莫自效，勿谓鸷鸟无全策。
别有老狐智计巧，只就高城营窟宅。
疑冰识扱行步稳，此日胡由见踪迹。
鵰兮鵰兮未得志，将军愤懑如何释。
自和
作者：韩琦
朝代：宋

鄣泥何惜出郊游，始霁才宽望岁忧。郁若山光疑是活，飘然诗思尽难收。隈林杏颊红初抹，拂砌莎髯绿自虬。禾黍坐看云四合，有年将乞载春秋。
自和
作者：韩琦
朝代：宋

鄣泥何惜出郊游，始霁才宽望岁忧。
鬰若山光疑是活，飘然诗思尽难收。
隈林杏颊红初抹，拂砌莎髯绿自虬。
禾黍坐看云四合，有年将乞载春秋。
至和乙未元日立春
作者：韩琦
朝代：宋

元日难逢是立春，普天谁不喜佳辰。
一年气候均诸节，万卉芳菲实九旬。
柏叶始倾为寿酒，土牛随示力耕人。
故阴尽革无余腊，端朔阳来庆共新。
至和乙未元日立春
作者：韩琦
朝代：宋

元日难逢是立春，普天谁不喜佳辰。一年气候均诸节，万卉芳菲实九旬。柏叶始倾为寿酒，土牛随示力耕人。故阴尽革无馀腊，端朔阳来庆共新。
至昭德
作者：韩琦
朝代：宋
体裁：七言律诗

出却千山与万山，坦途由引达乡关。边垂未减宵衣念，闾里徒矜昼锦还。忧国敢忘经日虑，治身能得几时闲。遥知上冢光荣处，只在州城一舍间。
至节筵间喜雪
作者：韩琦
朝代：宋

至节开樽就席前，六花飞舞助宾筵。
扬空自胜重罗麫，引满偏宜旋絮绵。
合坐欢谈霏屑地，几声横笛落梅天。
况逢阳復贞亨会，赢取笙歌烂醉眠。
至节筵间喜雪
作者：韩琦
朝代：宋

至节开樽就席前，六花飞舞助宾筵。飏空自胜重罗面，引满偏宜旋絮绵。合坐欢谈霏屑地，几声横笛落梅天。况逢阳复贞亨会，赢取笙歌烂醉眠。
致政宫师张相公远惠佳篇谨次元韵为答
作者：韩琦
朝代：宋
体裁：七言律诗

八十康宁极品荣，神仙居处足颐生。风骚此日资高尚，事业当年有太平。酒量更从闲后长，禅心偏向静中明。自嗟不及飞来鹤，能伴公游称道情。
致政王子融侍郎挽辞三首
作者：韩琦
朝代：宋

公昔求还事，年犹未纵心。轩裳轻俗累，水月瑩禅襟。乐任荒三径，閒时戏一禽。陶然踰五闰，已矣世同钦。伯氏勋名永，繇公左右然。贤碑求帝篆，行录广时传。馀范光门法，遗文粲史编。欲知天报厚，五福赐君全。昔贰淄川政，尝依太守贤。于门钦世德，阮巷忝亲联。仆始惭当轴，公方遂引年。音容俄永隔，抆泣望新阡。
致政王子融侍郎挽辞三首·其一
作者：韩琦
朝代：宋

公昔求还事，年犹未纵心。轩裳轻俗累，水月瑩禅襟。乐任荒三径，閒时戏一禽。陶然踰五闰，已矣世同钦。
致政王子融侍郎挽辞三首·其一
作者：韩琦
朝代：宋
体裁：五言律诗

公昔求还事，年犹未纵心。轩裳轻俗累，水月莹禅襟。乐任荒三径，閒时戏一禽。陶然踰五闰，已矣世同钦。
致政王子融侍郎挽辞三首·其三
作者：韩琦
朝代：宋
体裁：五言律诗

昔贰淄川政，尝依太守贤。于门钦世德，阮巷忝亲联。仆始惭当轴，公方遂引年。音容俄永隔，抆泣望新阡。
致政王子融侍郎挽辞三首·其二
作者：韩琦
朝代：宋

伯氏勋名永，繇公左右然。
贤碑求帝篆，行录广时传。
余范光门法，遗文粲史编。
欲知天报厚，五福赐君全。
致政王子融侍郎挽辞三首·其二
作者：韩琦
朝代：宋

伯氏勋名永，繇公左右然。贤碑求帝篆，行录广时传。馀范光门法，遗文粲史编。欲知天报厚，五福赐君全。
舟中再赋一阕
作者：韩琦
朝代：宋
体裁：七言绝句

画艗双双掠水飞，一天云重锁春晖。遨头不与追铙鼓，无限游人寂寞归。
苏洵员外挽辞二首
作者：韩琦
朝代：宋

对未延宣室，文尝荐子虚。书方就绵蕝，奠已致生刍。故国悲云栈，英游负石渠。名儒升用晚，厚愧不先予。族本西州望，来为上国光。文章追典诰，议论极皇王。美德惊埋玉，环材痛坏梁。时名谁可嗣，父子尽贤良。
苏洵员外挽辞二首·其一
作者：韩琦
朝代：宋
体裁：五言律诗

对未延宣室，文尝荐子虚。书方就绵蕝，奠已致生刍。故国悲云栈，英游负石渠。名儒升用晚，厚愧不先予。
苏洵员外挽辞二首·其二
作者：韩琦
朝代：宋
体裁：五言律诗

族本西州望，来为上国光。文章追典诰，议论极皇王。美德惊埋玉，环材痛坏梁。时名谁可嗣，父子尽贤良。
苦热
作者：韩琦
朝代：宋

皇佑辛卯夏，六月朔伏暑。
始伏之七日，大热极炎苦。
赫日烧扶桑，焰焰指亭午。
阳乌自焦铄，垂翅不西举。
炙翻四海波，天地入烹煮。
蛟龙窜潭穴，汗喘不敢雨。
雷神抱桴逃，不顾车裂鼓。
岂无堂室深，气鬰如炊釜。
岂无台榭高，风毒如遭蛊。
直疑万类繁，尽欲变修脯。
尝闻昆阆间，别有神仙宇。
雷散涤烦襟，玉浆清浊腑。
吾欲飞而往，于义不独处。
安得世上人，同日生毛羽。
苦热
作者：韩琦
朝代：宋

皇祐辛卯夏，六月朔伏暑。始伏之七日，大热极炎苦。赫日烧扶桑，焰焰指亭午。阳乌自焦铄，垂翅不西举。炙翻四海波，天地入烹煮。蛟龙窜潭穴，汗喘不敢雨。雷神抱桴逃，不顾车裂鼓。岂无堂室深，气郁如炊釜。岂无台榭高，风毒如遭蛊。直疑万类繁，尽欲变脩脯。尝闻昆阆间，别有神仙宇。雷散涤烦襟，玉浆清浊腑。吾欲飞而往，于义不独处。安得世上人，同日生毛羽。
苦热未雨
作者：韩琦
朝代：宋

骄阳为虐极烦歊，万物如焚望沃焦。举世不能逃酷吏，几时还得快凉飙。精祈拟责泥龙效，大索谁诛旱魃妖。翘首岱云肤寸起，四方膏泽尽良苗。
苦热未雨
作者：韩琦
朝代：宋

骄阳为虐极烦歊，万物如焚望沃焦。
举世不能逃酷吏，几时还得快凉飚。
精祈拟责泥龙效，大索谁诛旱魃妖。
翘首岱云肤寸起，四方膏泽尽良苗。
苦雨
作者：韩琦
朝代：宋
体裁：七言律诗

直疑天际裂银潢，大雨连倾特异常。数里河声轰阵鼓，万条檐溜卓戎枪。雷霆势恶掀人脑，蛟□朋凶碎客航。正熟民田多没穗，几时仁恻动苍苍。
苦雨方霁蛙声不已
作者：韩琦
朝代：宋
体裁：七言绝句

暑雨朝来已厌多，蛙鸣犹更幸滂沱。虽然快尔狂跳志，争奈良田有害何。
英宗皇帝挽辞三首
作者：韩琦
朝代：宋

遽委飞乾运，应开出震符。子方批凤尾，天已下龙胡。遏密思尧治，讴歌启舜图。只留勤俭德，千古亘三无。此日天无色，輴车下禁宸。悲风随去仗，哀泪裛行尘。一闭皇堂夜，长閒御寝春。守陵来有几，萧索庆宁人。蜃驾虽停洛，飙舆已溯天。空藏轩剑舄，不敢霸山川。挽揭秋声外，旌翻夕照前。老臣非从死，何路答知怜。
英宗皇帝挽辞三首·其一
作者：韩琦
朝代：宋

遽委飞乾运，应开出震符。子方批凤尾，天已下龙胡。遏密思尧治，讴歌启舜图。只留勤俭德，千古亘三无。
英宗皇帝挽辞三首·其一
作者：韩琦
朝代：宋

遽委飞干运，应开出震符。
子方批凤尾，天已下龙胡。
遏密思尧治，讴歌启舜图。
只留勤俭德，千古亘三无。
英宗皇帝挽辞三首·其三
作者：韩琦
朝代：宋

蜃驾虽停洛，飙舆已溯天。空藏轩剑舄，不敢霸山川。挽揭秋声外，旌翻夕照前。老臣非从死，何路答知怜。
英宗皇帝挽辞三首·其三
作者：韩琦
朝代：宋

蜃驾虽停洛，飙舆已遡天。
空藏轩剑舄，不敢霸山川。
挽揭秋声外，旌翻夕照前。
老臣非从死，何路答知怜。
英宗皇帝挽辞三首·其二
作者：韩琦
朝代：宋
体裁：五言律诗

此日天无色，輴车下禁宸。悲风随去仗，哀泪裛行尘。一闭皇堂夜，长閒御寝春。守陵来有几，萧索庆宁人。
荣归堂
作者：韩琦
朝代：宋

非才忝四邻，待罪涉一纪。妨贤得云久，不退不自耻。永厚复土初，叠奏犯斧扆。乞身临本邦，多疾便摄理。帝曰吁汝琦，辅翼甚劳止。今俾尔荣归，揭节治故里。均逸向盛辰，宠异固绝拟。整装将北辕，羌衅兆西鄙。俄易帅感秦，旰食论所倚。艰难恶敢辞，奔走奉寄委。天声方震扬，狡穴惧夷毁。款塞械凶酋，唯幸赦狂诡。疆事计日宁，拙疹乘衰起。披诚叩上仁，再遂守桑梓。尪疲解剧烦，宴息良自喜。园池昔恢拓，顾览尽遗轨。独于北堂北，地胜失经始。前人欲兴作，就此创基址。中辍如有待，命我成斯美。鸠材亟僝功，因陋谨增侈。芳林环密阴，鲸口下洹水。吾堂据其阳，万象来明炜。匪直怡病襟，间足具宾簋。僚属请吾名，在景或在己。吾谓夸风光，未若尊制旨。视榜以思报，义实昼锦比。或笑此翁愚，荣极尚不已。乡闾得暂休，胡自勤勤耳。吾曰勤虽愚，吾虑亦长矣。天地施大恩，报上尽蝼蚁。终期谢贵仕，归第保颓齿。吾舍与公居，相去百举跬。岂无贤太守，有意待园绮。安车时一来，为我此加礼。
荣归堂
作者：韩琦
朝代：宋

非才忝四邻，待罪涉一纪。
妨贤得云久，不退不自耻。
永厚復土初，迭奏犯斧扆。
乞身临本邦，多疾便摄理。
帝曰吁汝琦，辅翼甚劳止。
今俾尔荣归，揭节治故里。
均逸向盛辰，宠异固绝拟。
整装将北辕，羌衅兆西鄙。
俄易帅感秦，旰食论所倚。
艰难恶敢辞，奔走奉寄委。
天声方震扬，狡穴惧夷毁。
欵塞械凶酋，唯幸赦狂诡。
疆事计日宁，拙疹乘衰起。
披诚叩上仁，再遂守桑梓。
尫疲解剧烦，宴息良自喜。
园池昔恢拓，顾览尽遗轨。
独于北堂北，地胜失经始。
前人欲兴作，就此创基址。
中辍如有待，命我成斯美。
鸠材亟僝功，因陋谨增侈。
芳林环密阴，鲸口下洹水。
吾堂据其阳，万象来明炜。
匪直怡病襟，间足具宾簋。
僚属请吾名，在景或在己。
吾谓夸风光，未若尊制旨。
视榜以思报，义实昼锦比。
或笑此翁愚，荣极尚不已。
乡闾得蹔休，胡自勤勤耳。
吾曰勤虽愚，吾虑亦长矣。
天地施大恩，报上尽蝼蚁。
终期谢贵仕，归第保颓齿。
吾舍与公居，相去百举跬。
岂无贤太守，有意待园绮。
安车时一来，为我此加礼。
荣归观莲戏成
作者：韩琦
朝代：宋
体裁：七言律诗

风捲莲香不断头，田田荷影动清流。红包密障鱼鹰坐，绿盖低容水马游。时折嫩梢供玉箸，更裁圆叶代金瓯。何如满舰倾醇酎，醉向花前打拍浮。
菊
作者：韩琦
朝代：宋
体裁：五言律诗

万卉趁枯死，香金斗晚葩。甘名应得露，野色岂如家。俗态惜迟暮，芳情谁怨嗟。重阳樽酒伴，不见牡丹花。
菊觞
作者：韩琦
朝代：宋
体裁：五言律诗

九日陪嘉客，金英泛酒船。拨醅时上下，浮蚁自周旋。香逐榴花发，甘嗤柏叶先。坐中宜醉挹，仙录载延年。
落叶
作者：韩琦
朝代：宋

人观落叶悲，我视落叶喜。请看四序速，次第若屈指。风霜一瞬过，望春时有几。荣固悴之端，衰亦盛之始。须知众木疏，便是群芳启。举此较人事，盖不异物理。否泰与消长，反复殊未已。酿酒整笙歌，坐待新萌起。
落叶
作者：韩琦
朝代：宋

人观落叶悲，我视落叶喜。
请看四序速，次第若屈指。
风霜一瞬过，望春时有几。
荣固悴之端，衰亦盛之始。
须知众木踈，便是羣芳启。
举此较人事，盖不异物理。
否泰与消长，反復殊未已。
酿酒整笙歌，坐待新萌起。
落花
作者：韩琦
朝代：宋
体裁：五言律诗

万点送春飞，人悲未足悲。禅关无问理，溪曲过开时。钿委津阳路，风回洛水湄。流年来自去，醉莫论空枝。
落花二首·其一
作者：韩琦
朝代：宋

妖艳凭谁主，春光去不停。
离魂乱飞絮，生意逐浮萍。
钱荚偷余态，茵芜袭旧馨。
年年芳信在，慎勿叹飘零。
落花二首·其一
作者：韩琦
朝代：宋

妖艳凭谁主，春光去不停。离魂乱飞絮，生意逐浮萍。钱荚偷馀态，茵芜袭旧馨。年年芳信在，慎勿叹飘零。
落花二首·其二
作者：韩琦
朝代：宋
体裁：七言绝句

一夜残芳泣露痕，晓来红雨点兰荪。对人终有风流在，几片斜飞在酒樽。
蒙恩加职寄馀杭希文资政
作者：韩琦
朝代：宋
体裁：七言绝句

燕石宁参楚璧珍，六膺君桨共言纶。老聃道大谁同传，千古韩非是罪人。
虚心堂会陈龙图
作者：韩琦
朝代：宋

余尝爱此君，中虚外有节。手植数年间，万戟竞森列。为堂于其中，一境遂清绝。虽归临本邦，事岂免羁绁。不得时相亲，固负好风月。方将乞残骸，就第养衰拙。孤怀造昆阆，直气卷金铁。终日对婵娟，卒岁伴高洁。春来忘芳非，夏至失炎热。秋深凌严霜，冬暮映积雪。居无一不宜，啸傲远尘媟。兹乐期谁同，实系长者辙。相从挹天真，共话到禅悦。簪箨豸冠耸，拉笋犀株折。乘醉卧疏影，敲玉应仙阙。此志吁未遂，对酒勿轻别。
虚心堂会陈龙图
作者：韩琦
朝代：宋

余尝爱此君，中虚外有节。
手植数年间，万戟竞森列。
为堂于其中，一境遂清绝。
虽归临本邦，事岂免羁绁。
不得时相亲，固负好风月。
方将乞残骸，就第养衰拙。
孤怀造昆阆，直气卷金铁。
终日对婵娟，卒岁伴高洁。
春来忘芳非，夏至失炎热。
秋深凌严霜，冬暮映积雪。
居无一不宜，啸傲远尘媟。
兹乐期谁同，实系长者辙。
相从挹天真，共话到禅悦。
簪箨豸冠耸，拉笋犀株折。
乘醉卧踈影，敲玉应仙阙。
此志吁未遂，对酒勿轻别。
蜀葵
作者：韩琦
朝代：宋
体裁：五言律诗

炎天花尽歇，锦绣独成林。不入当时眼，其如向日心。宝钗知自弃，幽蝶或来寻。谁许清风下，芳醪对一斟。
蜂虿
作者：韩琦
朝代：宋
体裁：古风

事小不可忽，议或戒蜂虿。蜂虿之中人，始意脱己害。人兮怒一蠚，为报速睚眦。白昼擿危巢，夜烛穷纤介。必获而后已，立死以为快。彼诚畜微毒，谓己有所赖。失于小不忍，而自取糜坏。吁嗟阴巧徒，毒万蜂虿大。包潜中善良，断腕未足骇。小或一身危，甚则家族逮。渊微如鬼神，无隙可漏败。君子被戕贼，守道不为怪。有时丑迹露，事或无可奈。一旦吾道行，乃置之度外。使其自愧缩，似不容覆载。非力不足较，顾有盛德在。阴巧既常幸，蜂虿胡不贷。
行河道中
作者：韩琦
朝代：宋
体裁：七言律诗

鳞鳞郊隰引双旌，顿豁尘襟病眼明。微霭际空随日破，遥林环野接天平。捺弮禾重笼新雨，舐犊牛闲罢力耕。策马故寻堤上路，移时欣在绿阴行。
褫高道中农居
作者：韩琦
朝代：宋

山脚林成簇舍窠，门前流水养嘉禾。
森森松柏围先陇，濈濈牛羊满近坡。
官赋已供余岁备，村歌无节得天和。
安全尽责廉平吏，三岁齐民更孰过。
褫高道中农居
作者：韩琦
朝代：宋

山脚林成簇舍窠，门前流水养嘉禾。森森松柏围先陇，濈濈牛羊满近坡。官赋已供馀岁备，村歌无节得天和。安全尽责廉平吏，三岁齐民更孰过。
西园初暑
作者：韩琦
朝代：宋

可爱西园夏景长，南来风好拂襟凉。楼台轩豁年殊旧，池沼乾枯雨未滂。群鸟护雏时起斗，众花成子几堪尝。欲知逃暑芳樽味，似过林禽玉溜浆。
西园初暑
作者：韩琦
朝代：宋

可爱西园夏景长，南来风好拂襟凉。
楼台轩豁年殊旧，池沼干枯雨未滂。
羣鸟护雏时起斗，众花成子几堪尝。
欲知逃暑芳樽味，似过林禽玉溜浆。
观王推官园牡丹
作者：韩琦
朝代：宋

风养花王接舜熏，始知仙圃别藏春。
欣闻东道招来数，得见西京谱外新。
九萼压丛看易失，万金邀客日须频。
羣芳面我应相识，便是宜轻不退人。
观王推官园牡丹
作者：韩琦
朝代：宋

风养花王接舜薰，始知仙圃别藏春。欣闻东道招来数，得见西京谱外新。九萼压丛看易失，万金邀客日须频。群芳面我应相识，便是宜轻不退人。
观稼二首
作者：韩琦
朝代：宋

尺雨滂然涤旱灾，行田因得过家来。催成禾黍拖泥秀，长就枌榆揭冻栽。三组不矜聊问俗，一廛虽陋且容杯。郊原跃马都忘病，随目山川气象开。一夕甘滋起瘁田，斗回灾沴作丰年。便晴谁恐禾生耳，将熟偏宜谷捺弮。云退不留驱旱迹，气清浑露已秋天。衰翁岂独同民乐，更觉诗豪似有权。
观稼二首·其一
作者：韩琦
朝代：宋
体裁：七言律诗

尺雨滂然涤旱灾，行田因得过家来。催成禾黍拖泥秀，长就枌榆揭冻栽。三组不矜聊问俗，一廛虽陋且容杯。郊原跃马都忘病，随目山川气象开。
观稼二首·其二
作者：韩琦
朝代：宋
体裁：七言律诗

一夕甘滋起瘁田，斗回灾沴作丰年。便晴谁恐禾生耳，将熟偏宜谷捺弮。云退不留驱旱迹，气清浑露已秋天。衰翁岂独同民乐，更觉诗豪似有权。
观稼回
作者：韩琦
朝代：宋

雨过观田出近坰，敝庐还喜及柴刑。云平多稼彻天尽，黛拂远山随马行。寂寞秋风催晚角，徘徊先陇奈重城。乡人莫羡前驱弩，吾意何如负郭耕。
观稼回
作者：韩琦
朝代：宋

雨过观田出近垌，敝庐还喜及柴刑。
云平多稼彻天尽，黛拂远山随马行。
寂寞秋风催晚角，徘徊先陇奈重城。
乡人莫羡前驱弩，吾意何如负郭耕。
观稼回北园席上
作者：韩琦
朝代：宋

郊原飞隼拂晴霓，秋入丰年未惨悽。尝酒管弦先社集，捺弮禾黍极云齐。雪铺荞麦花漫野，黛抹蔓菁菜满畦。区脱狴牢无一事，山翁赢得醉如泥。
观稼回北园席上
作者：韩琦
朝代：宋

郊原飞隼拂晴霓，秋入丰年未惨悽。
尝酒管絃先社集，捺弮禾黍极云齐。
雪铺荞麦花漫野，黛抹蔓菁菜满畦。
区脱狴牢无一事，山翁赢得醉如泥。
观胡九龄员外画牛
作者：韩琦
朝代：宋

丹青之笔夺造化，能者几何登品录。蛟龙狞恶鬼神怒，更工不接时人目。有形之物至者稀，是否难欺众所瞩。绛台胡掾文章外，偏向画牛其好酷。海内驰名三十年，得者珍藏过金玉。老来才始著青衫，养亲不及朝家禄。前日野服忽相过，云访恩知走京毂。微风入指未能画，示我蜡本数十幅。采摭诸家百馀状，毫端古意多含蓄。斗者取力全在角，卧者称身全在腹。立身髣髴精神慢，背者分数头项促。行者动作皆得群，乳者顾视真怜犊。当流泅戏益自在，欲渡或疑犹蓄缩。从容饮齧得天真，荷鞭时有童儿牧。或横一笛坐牛角，便是无声太平曲。江天雨云易溟濛，风势掀号摧古木。攲斜蓑笠趁牛归，萧疏暮景烟村宿。奇哉胡掾老笔不可到，戴叟重生须死伏。吾观诸牛之态虽尽妙，尚有所遗思未熟。牛于生民功最大，不画牛功牛亦辱。胡君胡君听我言，别选轻绡成巨轴。写出区区耒耜勤，贵知天下由吾方食足。
观胡九龄员外画牛
作者：韩琦
朝代：宋

丹青之笔夺造化，能者几何登品录。
蛟龙狞恶鬼神怒，更工不接时人目。
有形之物至者稀，是否难欺众所瞩。
绛台胡掾文章外，偏向画牛其好酷。
海内驰名三十年，得者珍藏过金玉。
老来纔始着青衫，养亲不及朝家禄。
前日野服忽相过，云访恩知走京毂。
微风入指未能画，示我蜡本数十幅。
采摭诸家百余状，毫端古意多含蓄。
斗者取力全在角，卧者称身全在腹。
立身髣髴精神慢，背者分数头项促。
行者动作皆得羣，乳者顾视真怜犊。
当流泅戏益自在，欲渡或疑犹蓄缩。
从容饮囓得天真，荷鞭时有童儿牧。
或横一笛坐牛角，便是无声太平曲。
江天雨云易溟蒙，风势掀号摧古木。
欹斜簑笠趁牛归，萧踈暮景烟村宿。
奇哉胡掾老笔不可到，戴叟重生须死伏。
吾观诸牛之态虽尽妙，尚有所遗思未熟。
牛于生民功最大，不画牛功牛亦辱。
胡君胡君听我言，别选轻绡成巨轴。
写出区区耒耜勤，贵知天下由吾方食足。
观鱼轩
作者：韩琦
朝代：宋

雨后方池碧涨秋，观鱼亭槛俯临流。
时看隐荇骈头戏，忽见开萍作队游。
喜掷舟前翻乱锦，静潜波下起圆沤。
吾心大欲同斯乐，肯插筠竿饵钓鈎。
观鱼轩
作者：韩琦
朝代：宋

雨后方池碧涨秋，观鱼亭槛俯临流。时看隐荇骈头戏，忽见开萍作队游。喜掷舟前翻乱锦，静潜波下起圆沤。吾心大欲同斯乐，肯插筠竿饵钓钩。
视河惬山
作者：韩琦
朝代：宋
体裁：七言律诗

河决金堤在汉成，曾推延世此经营。安人为惬当时意，立事因垂不朽名。谁凿故山酾御水，却通新漕入都城。一疏一塞俱称利，暂访遗踪岂易评。
览刘易诗集感其游赏江山放怀自适
作者：韩琦
朝代：宋

区区西北十经春，强力今为老病身。白发丹心论底事，清风明月属闲人。千钧未免嗤鼷鼠，一篑犹思抑孟津。早晚粗酬忠国志，五湖烟水乐吾真。
览刘易诗集感其游赏江山放怀自适
作者：韩琦
朝代：宋

区区西北十经春，强力今为老病身。
白髮丹心论底事，清风明月属闲人。
千钧未免嗤鼷鼠，一篑犹思抑孟津。
早晚粗酬忠国志，五湖烟水乐吾真。
览崔象之寺丞诗编
作者：韩琦
朝代：宋

惊人侍句本天成，艳格清奇不易评。秋月照空澄万景，洛花无品尽多名。珠藏赤水搜求苦，矿出黄金锻鍊精。郊庙有歌犹未采，只输高兴写幽情。
览崔象之寺丞诗编
作者：韩琦
朝代：宋

惊人侍句本天成，艷格清奇不易评。
秋月照空澄万景，洛花无品尽多名。
珠藏赤水搜求苦，矿出黄金锻炼精。
郊庙有歌犹未采，只输高兴写幽情。
览渭帅王龙图西行诗集
作者：韩琦
朝代：宋

久陟风骚上将坛，更持旄钺抚边关。山川满目吟虽苦，戈甲藏胸意自闲。威望昔尝流塞外，雅歌今复奏兵间。禁中日夜思颇牧，四牡看随杕杜还。
览渭帅王龙图西行诗集
作者：韩琦
朝代：宋

久陟风骚上将坛，更持旄钺抚边关。
山川满目吟虽苦，戈甲藏胸意自闲。
威望昔尝流塞外，雅歌今復奏兵间。
禁中日夜思颇牧，四牡看随杕杜还。
览诸人赠狄国宾察推诗
作者：韩琦
朝代：宋

凛凛梁公万世尊，复唐功业并乾坤。为臣所守能忠义，异代犹思录子孙。老嗣寂寥虽未振，大名瞻仰只如存。后人真有希颜志，岂特孤风擅一门。
览诸人赠狄国宾察推诗
作者：韩琦
朝代：宋

凛凛梁公万世尊，復唐功业并干坤。
为臣所守能忠义，异代犹思录子孙。
老嗣寂寥虽未振，大名瞻仰只如存。
后人真有希颜志，岂特孤风擅一门。
览资政富公新诗
作者：韩琦
朝代：宋

贤辅于朝廷，中外唯所用。中则翊万枢，天业日以重。外则泰一方，君治亦云共。公今得淮康，大厦辍隆栋。惠政聊一施，万室绝愁痛。狱讼不复烦，甘脆诚足奉。优游为文章，六义本规讽。长篇灿臣轴，邮驿邈见送。发函捧琼瑰，再拜喜吟诵。高调既古雅，奇格复豪纵。钧天张广乐，累夕骇谷梦。宛马历夷途，万里不可控。李杜若复生，屈伏事非恐。况夫浅浅流，固莫测源洞。何时衮衣归，瞻望慰民众。事业追夔龙，风烈陋姚宋。曰赓元首歌，间助薰琴弄。太平告成功，郊庙形嘉颂。九奏人神和，舞兽而仪凤。休闻狼跋诗，万世发长恸。
览资政富公新诗
作者：韩琦
朝代：宋

贤辅于朝廷，中外唯所用。
中则翊万枢，天业日以重。
外则泰一方，君治亦云共。
公今得淮康，大厦辍隆栋。
惠政聊一施，万室绝愁痛。
狱讼不復烦，甘脆诚足奉。
优游为文章，六义本规讽。
长篇灿臣轴，邮驿邈见送。
发函捧琼瑰，再拜喜吟诵。
高调既古雅，奇格復豪纵。
钧天张广乐，累夕骇谷梦。
宛马历夷途，万里不可控。
李杜若復生，屈伏事非恐。
况夫浅浅流，固莫测源洞。
何时衮衣归，瞻望慰民众。
事业追夔龙，风烈陋姚宋。
曰赓元首歌，间助熏琴弄。
太平告成功，郊庙形嘉颂。
九奏人神和，舞兽而仪凤。
休闻狼跋诗，万世发长恸。
许公亭席上别镇帅吕公孺谏议
作者：韩琦
朝代：宋
体裁：七言律诗

元日津亭景物嘉，喜留轩驭弭高牙。棠阴共识思贤地，柳色偏伤赠别家。御水少陪乘兴棹，潭园难趁及时花。杯深莫拒勤拳意，去路音辉日日赊。
试猎
作者：韩琦
朝代：宋
体裁：七言绝句

试猎秋原亦治戎，飘然豪气满秋风。饥鹰猘犬争为用，不在人知指纵功。
诗一首
作者：韩琦
朝代：宋
体裁：七言律诗

晋阳封守远睢阳，空有驰魂若侍傍。处世少容虽凿枘，与公相协自宫商。冥鸿愈适知难慕，疲驾将颠失预量。新句暗投频骇目，少陵光焰极辉煌。
读刘易春秋新解
作者：韩琦
朝代：宋

夫子春秋之所记，二百四十有二年。谨严之法不可犯，欲示万世天子权。礼乐征伐必上出，诸侯虽大莫得专。周平东迁鲁君隐，王纲坏裂勿复联。天王所存位与号，列国自用公承传。齐桓晋文无实义，挟周徇己掩大愆。不归圣笔立中制，谁其当罪谁其贤。丝纷五传角同异，各专门记执所偏。遂令学者蹈迷径，不探元本遭羁牵。至于歆向父子间，亦反天性相镵镌。何休杜预范宁辈，离经附传以臆笺。膏肓废疾互讥病，虽欲针起难自痊。前人文字安可数，议难啾唧秋嘒蝉。有唐名儒陆淳者，始开奥壤窥源泉。我朝又得孙明复，大明圣意疏重渊。刘生新解最后出，了无塞碍成通川。所趋旨义极简正，撑拄异论牢且坚。事不归王皆不与，达经之志所以然。诗三百可一言蔽，曰思无邪而已焉。方今四海大一统，万里号令犹君前。安不思危易其治，毋容僭乱生阶缘。往持此说助邦政，坐令当扆尊如天。
读刘易春秋新解
作者：韩琦
朝代：宋

夫子春秋之所记，二百四十有二年。
谨严之法不可犯，欲示万世天子权。
礼乐征伐必上出，诸侯虽大莫得专。
周平东迁鲁君隐，王纲坏裂勿復联。
天王所存位与号，列国自用公承传。
齐桓晋文无实义，挟周狥己掩大愆。
不归圣笔立中制，谁其当罪谁其贤。
丝纷五传角同异，各专门记执所偏。
遂令学者蹈迷径，不探元本遭羁牵。
至于歆向父子间，亦反天性相镵镌。
何休杜预范宁辈，离经附传以臆笺。
膏肓废疾互讥病，虽欲针起难自痊。
前人文字安可数，议难啾唧秋嘒蝉。
有唐名儒陆淳者，始开奥壤窥源泉。
我朝又得孙明復，大明圣意疏重渊。
刘生新解最后出，了无塞碍成通川。
所趋旨义极简正，撑拄异论牢且坚。
事不归王皆不与，达经之志所以然。
诗三百可一言蔽，曰思无邪而已焉。
方今四海大一统，万里号令犹君前。
安不思危易其治，毋容僭乱生阶缘。
往持此说助邦政，坐令当扆尊如天。
谢丹阳李公素学士惠鹤
作者：韩琦
朝代：宋

高笼携得意何勤，玉树惭无可待君。只爱羽毛欺白雪，不知魂梦托青云。孤标直好和松画，清唳偏宜带月闻。自有三山归去路，莫辞时暂处鸡群。
谢丹阳李公素学士惠鹤
作者：韩琦
朝代：宋

高笼携得意何勤，玉树惭无可待君。
只爱羽毛欺白雪，不知魂梦託青云。
孤标直好和松画，清唳偏宜带月闻。
自有三山归去路，莫辞时暂处鸡羣。
谢宫师杜公寄惠草书
作者：韩琦
朝代：宋

公之德业天下重，四海万物思坏垆。
太平之策未全发，先朝请老叩帝居。
天子只欲励薄俗，不惜一夔从二疏。
公持俭节出天性，下建万世清风孤。
归卜睢阳旋营第，栋宇仅足容妻孥。
自此閒燕何所乐，非丝非竹非歌壶。
经史日与圣贤遇，参以吟咏为自娱。
兴来弄翰尤得意，真楷之外精草书。
因书乞得字数幅，伯英筋肉羲之肤。
字体真浑远到古，神马初见八卦图。
精神熠熠欲飞动，鸾凤鼓舞龙蛇摅。
天姿瘦硬斥俗软，狂藤束缠岩松枯。
中含婉媚更可爱，十葩万萼争春敷。
开合向背一皆好，造化欲衒天工夫。
张旭虽颠怀素逸，较以年力非公徒。
公今眉寿俯八十，老笔劲健自古无。
固知大贤不世出，百福来萃相所扶。
公之佳壻苏子美，得公一二名已沽。
矜奇恃儁颇自放，质之公法惭豪麤。
乘欢捧以示僚属，一坐耸骇叹且呼。
便欲刻石传不朽，荒边匠拙无人模。
归来一一戒儿侄，秘重世与家谍俱。
重巾密橐置吾室，宝护直比骊颔珠。
神物孰敢容易探，电雹霹雳来须臾。
谢宫师杜公寄惠草书
作者：韩琦
朝代：宋

公之德业天下重，四海万物思坏垆。太平之策未全发，先朝请老叩帝居。天子只欲励薄俗，不惜一夔从二疏。公持俭节出天性，下建万世清风孤。归卜睢阳旋营第，栋宇仅足容妻孥。自此閒燕何所乐，非丝非竹非歌壶。经史日与圣贤遇，参以吟咏为自娱。兴来弄翰尤得意，真楷之外精草书。因书乞得字数幅，伯英筋肉羲之肤。字体真浑远到古，神马初见八卦图。精神熠熠欲飞动，鸾凤鼓舞龙蛇摅。天姿瘦硬斥俗软，狂藤束缠岩松枯。中含婉媚更可爱，十葩万萼争春敷。开合向背一皆好，造化欲衒天工夫。张旭虽颠怀素逸，较以年力非公徒。公今眉寿俯八十，老笔劲健自古无。固知大贤不世出，百福来萃相所扶。公之佳婿苏子美，得公一二名已沽。矜奇恃俊颇自放，质之公法惭豪粗。乘欢捧以示僚属，一坐耸骇叹且呼。便欲刻石传不朽，荒边匠拙无人模。归来一一戒儿侄，秘重世与家谍俱。重巾密橐置吾室，宝护直比骊颔珠。神物孰敢容易探，电雹霹雳来须臾。
谢宫师杜公寄示诗编
作者：韩琦
朝代：宋
体裁：七言律诗

百讽新篇百忘劳，直将渊旨质风骚。闲观景物辞终巧，意到安恬格自高。三代正声传雅乐，千年嘉味入蟠桃。谁知八十归休相，字体诗情日日豪。
谢并帅王仲仪端明惠葡萄酒
作者：韩琦
朝代：宋

并门昔岁叨拥旄，公厨酒熟醺葡萄。公时帅谓辄驰献，助临军享投芳醪。辱公诗答极爱重，气骨雄健凌风骚。公今大卤盛开府，我得乡守均疲劳。却烦新酿远相遗，故人义比丘山高。衰翁拜赐喜自酌，持杯有感生郁陶。忆昨朔边被朝寄，亭燧灭警兵锋韬。时平会数景物好，齿发未老胸襟豪。当筵引满角胜负，金船滟溢翻红涛。间折圆荷代举酌，坐客骇去如奔逃。我乘馀勇兴尚逸，直欲拍浮腾巨艘。此来病质极枯瘠，两目眵泪颠无毛。较前饮量复何有，十分耗谢馀釐毫。复婴风眩戒食味，馋口绝望沾珍螯。虽然公酝敢轻用，留吞药剂倾甘膏。纵逢嘉客衒公贶，三爵已命缄封牢。锦堂风和弄弱柳，螺榭日暖烘夭桃。兹辰庆我重加惠，勉与父老同春遨。
谢并帅王仲仪端明惠葡萄酒
作者：韩琦
朝代：宋

并门昔岁叨拥旄，公厨酒熟醺葡萄。
公时帅谓辄驰献，助临军享投芳醪。
辱公诗答极爱重，气骨雄健凌风骚。
公今大卤盛开府，我得乡守均疲劳。
却烦新酿远相遗，故人义比丘山高。
衰翁拜赐喜自酌，持杯有感生鬰陶。
忆昨朔边被朝寄，亭燧灭警兵锋韬。
时平会数景物好，齿髮未老胸襟豪。
当筵引满角胜负，金船滟溢翻红涛。
间折圆荷代举酌，坐客骇去如奔逃。
我乘余勇兴尚逸，直欲拍浮腾巨艘。
此来病质极枯瘠，两目眵泪颠无毛。
较前饮量復何有，十分耗谢余釐毫。
復婴风眩戒食味，馋口绝望霑珍螯。
虽然公酝敢轻用，留吞药剂倾甘膏。
纵逢嘉客衒公贶，三爵已命缄封牢。
锦堂风和弄弱柳，螺榭日暖烘夭桃。
兹辰庆我重加惠，勉与父老同春遨。
谢真定李密学惠牡丹
作者：韩琦
朝代：宋

穷边无处睹春荣，咫尺常山似洛城。会得主人将雅意，欲教邻境伏香名。全开正弄朝霞色，半谢犹含暮雨情。只上宾筵共一醉，也胜浑不见芳英。
谢真定李密学惠牡丹
作者：韩琦
朝代：宋

穷边无处覩春荣，咫尺常山似洛城。
会得主人将雅意，欲教邻境伏香名。
全开正弄朝霞色，半谢犹含暮雨情。
只上宾筵共一醉，也胜浑不见芳英。
谢观文赵尚书寄示集注老子
作者：韩琦
朝代：宋

公今重释五千言，一法专求是要诠。
天道生成忘万物，师人功业在羣贤。
世尘甚扰吾何欲，谦柄常持彼任先。
治国治身非异理，雨无心迹自安然。
谢观文赵尚书寄示集注老子
作者：韩琦
朝代：宋

公今重释五千言，一法专求是要诠。天道生成忘万物，师人功业在群贤。世尘甚扰吾何欲，谦柄常持彼任先。治国治身非异理，雨无心迹自安然。
谢资政富公再以近诗见寄
作者：韩琦
朝代：宋

惟公之所存，致后协二典。当入相天子，贤业遂大展。万类随坯陶，四时无盭舛。如保守一藩，疢甚斥和扁。遂令康济功，郁抑未恢显。寄怀吟咏间，唯以道自遣。公才如河源，浑浑日东演。洪涛奔巨海，万里纵倾卷。小哉西北流，孰可议深浅。公思如天匠，春物归裁剸。珍丛与奇葩，万态极婉娈。一一得天真，仿象困雕剪。河源无时穷，天匠非世辨。湖为每成编，遂以贶罢软。裸壤本无知，安足道文冕。俚耳固不通，乌用奏姑洗。我实知公心，爱我久益腆。诱我进学勤，要在纳诸善。我素荷公德，公教不敢践。讽诵复宗师，夙夜以自勉。
谢资政富公再以近诗见寄
作者：韩琦
朝代：宋

惟公之所存，致后协二典。
当入相天子，贤业遂大展。
万类随坯陶，四时无盭舛。
如保守一藩，疢甚斥和扁。
遂令康济功，鬰抑未恢显。
寄怀吟咏间，唯以道自遣。
公才如河源，浑浑日东演。
洪涛奔巨海，万里纵倾卷。
小哉西北流，孰可议深浅。
公思如天匠，春物归裁剸。
珍丛与奇葩，万态极婉娈。
一一得天真，仿象困雕剪。
河源无时穷，天匠非世辨。
湖为每成编，遂以贶罢輭。
裸壤本无知，安足道文冕。
俚耳固不通，乌用奏姑洗。
我实知公心，爱我久益腆。
诱我进学勤，要在纳诸善。
我素荷公德，公教不敢践。
讽诵復宗师，夙夜以自勉。
贺宫师杜公增秩
作者：韩琦
朝代：宋
体裁：七言律诗

汉唐二傅推疏白，高退当时叹莫如。虽有清风传旧史，不闻优宠及安车。直缘贤迹光君辅，更约师模在帝储。何似诏公还庙席，万灵和乐浃堪舆。
贺春卿加大资政职
作者：韩琦
朝代：宋
体裁：七言律诗

别殿深严峻宠班，再烦开府扼秦关。棠郊阴满修前治，蕙帐香销在故山。天意未容贤者乐，官方唯许老时闲。苍生况结为霖望，岂要穷边俗吏攀。
贺春卿宣微出帅延安
作者：韩琦
朝代：宋

延塞何须辍鉅公，西师今復久櫜弓。
三台班秩名虽重，四海生灵泽未丰。
莫泥兵韬求策胜，更充贤业俟时通。
归来谈笑岩廊上，致主唐虞始是功。
贺春卿宣微出帅延安
作者：韩琦
朝代：宋

延塞何须辍钜公，西师今复久櫜弓。三台班秩名虽重，四海生灵泽未丰。莫泥兵韬求策胜，更充贤业俟时通。归来谈笑岩廊上，致主唐虞始是功。
贺观文富公迁职
作者：韩琦
朝代：宋

秘殿班崇极迩联，九重思旧及高贤。
虽知荣宠公非乐，且喜孤忠帝尚怜。
惠物袴襦联一境，得时霖雨即敷天。
万方翘首皋夔入，待见唐虞致治年。
贺观文富公迁职
作者：韩琦
朝代：宋

秘殿班崇极迩联，九重思旧及高贤。虽知荣宠公非乐，且喜孤忠帝尚怜。惠物裤襦联一境，得时霖雨即敷天。万方翘首皋夔入，待见唐虞致治年。
贻刑
作者：韩琦
朝代：宋

忆帅秦亭二纪余，当时宾幕盛芙蕖。
椎牛共乐毬场宴，倚马常资记室书。
台席久从还绶退，月卿犹滞剖符居。
樽前想解留连意，一笑难逢易掺袪。
贻刑
作者：韩琦
朝代：宋

忆帅秦亭二纪馀，当时宾幕盛芙蕖。椎牛共乐毬场宴，倚马常资记室书。台席久从还绶退，月卿犹滞剖符居。樽前想解留连意，一笑难逢易掺袪。
贻崔公孺国博
作者：韩琦
朝代：宋

三十年来契分隆，更从亲炙达真空。明非独善诸昏破，理到无心万事通。莫话离悰伤祖席，且留欢刻醉春风。海棠亭下花看发，坏子胭脂点点红。
贻崔公孺国博
作者：韩琦
朝代：宋

三十年来契分隆，更从亲炙达真空。
明非独善诸昏破，理到无心万事通。
莫话离悰伤祖席，且留欢刻醉春风。
海棠亭下花看发，坏子臙脂点点红。
赏北禅牡丹
作者：韩琦
朝代：宋

一春颜色与花王，况在庄严北道场。美艳且推三辅冠，嘉名谁较两京强。已攒仙府霞为叶，更夺熏炉麝作香。会得轻寒天意绪，故延芳景助飞觞。
赏北禅牡丹
作者：韩琦
朝代：宋

一春颜色与花王，况在庄严北道场。
美艷且推三辅冠，嘉名谁较两京强。
已攒仙府霞为叶，更夺熏炉麝作香。
会得轻寒天意绪，故延芳景助飞觞。
赏西禅牡丹
作者：韩琦
朝代：宋
体裁：七言律诗

几酌西禅对牡丹，秾芳还似北禅看。千球紫绣擎熏炷，万叶红云砌宝冠。直把醉容欺玉斝，满将春色上金盘。魏花一本须称后，十朵齐开面曲栏。
走笔戏呈机宜着作与诸同席
作者：韩琦
朝代：宋

不草边书绝塞氛，英僚高会喜同羣。
朋间射鹄虽连中，坐上飞觥不五分。
烈士感时何晚岁，男儿行乐是从军。
速挥大白申严令，多得红心即战勋。
走笔戏呈机宜著作与诸同席
作者：韩琦
朝代：宋

不草边书绝塞氛，英僚高会喜同群。朋间射鹄虽连中，坐上飞觥不五分。烈士感时何晚岁，男儿行乐是从军。速挥大白申严令，多得红心即战勋。
赵资政再尹西蜀
作者：韩琦
朝代：宋
体裁：七言律诗

坤维求尹此难才，重倚真贤出上怀。一去棠阴歌蔽芾，再来人乐似乖崖。新承纶綍从天别，旧过山川作画排。莫候使星临益分，郎回符采正三阶。
辛丑中秋不见月
作者：韩琦
朝代：宋

懊恼闲云取次生，中秋观月悞人情。
一时虽不充羣望，万古终难掩至明。
疑有阴魔憎好事，更虞淫雨害丰盛。
须知席上徘徊意，直似葵心向日倾。
辛丑中秋不见月
作者：韩琦
朝代：宋

懊恼闲云取次生，中秋观月误人情。一时虽不充群望，万古终难掩至明。疑有阴魔憎好事，更虞淫雨害丰盛。须知席上徘徊意，直似葵心向日倾。
辛丑季秋大飨明堂中书宿斋
作者：韩琦
朝代：宋

紫极宸居重，黄扉禁户深。斋精严帝配，祗翼达天心。百刻延壶箭，千庐肃羽林。秋声来易感，仙梦断难寻。小雨随云散，疏星伴月沉。树鸡先晓唱，菊酒带香斟。寂尔潜神化，翛然适道襟。惟馨思在德，肸蚃伫灵歆。
辛丑季秋大飨明堂中书宿斋
作者：韩琦
朝代：宋

紫极宸居重，黄扉禁户深。
斋精严帝配，祗翼达天心。
百刻延壶箭，千庐肃羽林。
秋声来易感，仙梦断难寻。
小雨随云散，踈星伴月沉。
树鸡先晓唱，菊酒带香斟。
寂尔潜神化，翛然适道襟。
惟馨思在德，肸蠁伫灵歆。
辛亥七夕末伏
作者：韩琦
朝代：宋

二七今同末伏辰，初秋时候暑微熏。星桥旧说通灵匹，剑肉何人遗细君。瑩席冰寒心共爽，噪风蝉急耳欣闻。郢中新曲高难和，唯付珠喉任遏云。
辛亥七夕末伏
作者：韩琦
朝代：宋
体裁：七言律诗

二七今同末伏辰，初秋时候暑微熏。星桥旧说通灵匹，剑肉何人遗细君。莹席冰寒心共爽，噪风蝉急耳欣闻。郢中新曲高难和，唯付珠喉任遏云。
辛亥三月十八日游御河二首
作者：韩琦
朝代：宋

都人殚出集河湄，犹记从初放水时。三五已过修禊宴，浃旬行作送春诗。微波溅袜仙浮棹，曲岸当垆柳映旗。自笑遨头衰复病，也同欢俗恣追随。从俗沿流辄命筵，平沙经雨润河壖。百泉遥派初来日，三月深春欲去天。夹岸绮罗香未散，几船弦管沸争前。波间无限能泅者，不信迎潮绝技先。
辛亥三月十八日游御河二首·其一
作者：韩琦
朝代：宋

都人殚出集河湄，犹记从初放水时。三五已过修禊宴，浃旬行作送春诗。微波溅袜仙浮棹，曲岸当垆柳映旗。自笑遨头衰复病，也同欢俗恣追随。
辛亥三月十八日游御河二首·其一
作者：韩琦
朝代：宋

都人殚出集河湄，犹记从初放水时。
三五已过修禊宴，浃旬行作送春诗。
微波溅袜仙浮棹，曲岸当垆柳映旗。
自笑遨头衰復病，也同欢俗恣追随。
辛亥三月十八日游御河二首·其二
作者：韩琦
朝代：宋
体裁：七言律诗

从俗沿流辄命筵，平沙经雨润河壖。百泉遥派初来日，三月深春欲去天。夹岸绮罗香未散，几船弦管沸争前。波间无限能泅者，不信迎潮绝技先。
辛亥上巳会许公亭
作者：韩琦
朝代：宋

修禊园林枕御津，宴亭轩豁足娱宾。
羲皇治世舒长日，昆阆仙风烂熳春。
脱俗且将诗送酒，纵吟须仗笔争神。
会余俯仰皆陈迹，不醉山阴定笑人。
辛亥上巳会许公亭
作者：韩琦
朝代：宋

修禊园林枕御津，宴亭轩豁足娱宾。羲皇治世舒长日，昆阆仙风烂熳春。脱俗且将诗送酒，纵吟须仗笔争神。会馀俯仰皆陈迹，不醉山阴定笑人。
辛亥二月十五日
作者：韩琦
朝代：宋
体裁：七言律诗

倏忽韶光一半过，寒威犹尚压暄和。故摧春色欢终减，屡失花期日旋那。病骨不禁风料峭，衰悰难遏醉吟哦。凭栏更为芳菲惜，重取轻苫拥旧科。
辛亥八月十六日夜復值阴晦
作者：韩琦
朝代：宋
体裁：七言律诗

舒轮方满正中秋，报社神歆已降休。且共良农歌稔岁，何须明月照高楼。金丝自壮欢吟气，风雨终为乐事仇。酣饫野翁犹带断，不争豪饮亦堪羞。
辛亥八月十六日社始月望
作者：韩琦
朝代：宋

中秋不必拘三五，惟望时方月正圆。已荐社壝通肸蚃，始开宾席对婵娟。清光自喜今宵满，俗会从输一日先。乐事几为风雨破，直须欢饮倍常年。
辛亥八月十六日社始月望
作者：韩琦
朝代：宋

中秋不必拘三五，惟望时方月正圆。
已荐社壝通肸蠁，始开宾席对婵娟。
清光自喜今宵满，俗会从输一日先。
乐事几为风雨破，直须欢饮倍常年。
辛亥寒食
作者：韩琦
朝代：宋

寒食春城是处花，唐贤诗好此难加。柳眉拖雾舒还皱，日脚萦云绽复遮。扢抓喜随膏雨解，鞦韆闲任綵绳斜。芳辰只愧樽前淡，妓版停歌不振牙。
辛亥寒食
作者：韩琦
朝代：宋

寒食春城是处花，唐贤诗好此难加。
柳眉拖雾舒还皱，日脚萦云绽復遮。
扢抓喜随膏雨解，秋韆闲任綵绳斜。
芳辰只愧樽前淡，妓版停歌不振牙。
辛亥重九会安正堂
作者：韩琦
朝代：宋

斯堂曾许占风光，须到重阳复命觞。坐上半非前岁客，杯中无改旧花香。初晴已过登高水，散虑宜趋自得场。唯有一时诗酒战，愿开强户振雄铓。
辛亥重九会安正堂
作者：韩琦
朝代：宋

斯堂曾许占风光，须到重阳復命觞。
坐上半非前岁客，杯中无改旧花香。
初晴已过登高水，散虑宜趋自得场。
唯有一时诗酒战，愿开强户振雄铓。
辛亥重九登骑山楼
作者：韩琦
朝代：宋

西北楼高四望长，登临还赏节辰良。荀陈盛集星光动，相卫名山记字详。玳瑁不妨攲醉弁，茱萸谁自斗香囊。病翁安敢当能赋，只俟英瑶作报章。
辛亥重九登骑山楼
作者：韩琦
朝代：宋

西北楼高四望长，登临还赏节辰良。
荀陈盛集星光动，相卫名山记字详。
瑇瑁不妨欹醉弁，茱萸谁自斗香囊。
病翁安敢当能赋，只俟英瑶作报章。
过三泉龙门二阕
作者：韩琦
朝代：宋

洞户呀然透碧溪，竹轩茅榭映高低。行人不待桃花发，一到仙扃已自迷。欣过龙门柅使车，顿惊凡目识仙都。海中知有三山在，未信能加此景无。
过三泉龙门二阕·其一
作者：韩琦
朝代：宋
体裁：七言绝句

洞户呀然透碧溪，竹轩茅榭映高低。行人不待桃花发，一到仙扃已自迷。
过三泉龙门二阕·其二
作者：韩琦
朝代：宋
体裁：七言绝句

欣过龙门柅使车，顿惊凡目识仙都。海中知有三山在，未信能加此景无。
过井陉淮侯庙
作者：韩琦
朝代：宋
体裁：七言律诗

破赵降燕汉业成，兔亡良犬日图烹。家僮上变安知实，史笔加诬贵有名。功盖一时诚不灭，恨埋千古欲谁明。荒祠尚枕陉间道，涧水空传哽咽声。
过侧石驿
作者：韩琦
朝代：宋
体裁：五言律诗

二月春光薄，川寒驿路长。虎蹲难动石，龙矫已刳桑。岭狭居多险，耕勤地少荒。山农骇车骑，儿女满庄墙。
过全福寺
作者：韩琦
朝代：宋

伊昔豪英袭将牙，更崇因果欲何加。
精蓝世自传缁服，绘像尘谁障碧纱。
诗好盈编堆锦组，字奇随笔走龙蛇。
空余旧史高风在，衰替嗟吾外氏家。
过全福寺
作者：韩琦
朝代：宋

伊昔豪英袭将牙，更崇因果欲何加。精蓝世自传缁服，绘像尘谁障碧纱。诗好盈编堆锦组，字奇随笔走龙蛇。空馀旧史高风在，衰替嗟吾外氏家。
过吴儿谷
作者：韩琦
朝代：宋

晓入吴儿谷，危涂信不虚。
千峯疑绝路，一径俯容车。
山鸟过云语，田夫半岭锄。
时平尽周道，天险欲何如。
过吴儿谷
作者：韩琦
朝代：宋

晓入吴儿谷，危涂信不虚。千峰疑绝路，一径俯容车。山鸟过云语，田夫半岭锄。时平尽周道，天险欲何如。
过太原旧城
作者：韩琦
朝代：宋

车书从此九区同，雉堞隳云百载空。
欲把金汤角天命，却惊禾黍满秋风。
虽余墟落人烟悄，不改山河气象雄。
何必坏城心可坏，祖宗恩德浸无穷。
过太原旧城
作者：韩琦
朝代：宋

车书从此九区同，雉堞隳云百载空。欲把金汤角天命，却惊禾黍满秋风。虽馀墟落人烟悄，不改山河气象雄。何必坏城心可坏，祖宗恩德浸无穷。
过微子领
作者：韩琦
朝代：宋

崎岖微子道，行路始知难。峻岭万千叠，纡途百十盘。地硗民力薄，天旱谷苗乾。未寤苍苍意，平川雨泽宽。
过微子领
作者：韩琦
朝代：宋

崎岖微子道，行路始知难。
峻岭万千迭，纡途百十盘。
地硗民力薄，天旱谷苗干。
未寤苍苍意，平川雨泽宽。
过故关
作者：韩琦
朝代：宋

春入并州路，羣芳夹故关。
前驺驱弩过，别境荷戈还。
古戍余荒堞，新耕入乱山。
时平民自适，白首乐农闲。
过故关
作者：韩琦
朝代：宋

春入并州路，群芳夹故关。前驺驱弩过，别境荷戈还。古戍馀荒堞，新耕入乱山。时平民自适，白首乐农闲。
过梁山泊
作者：韩琦
朝代：宋

巨泽渺无际，斋船度日撑。
渔人骇铙吹，水鸟背旗旌。
蒲密遮如港，山遥势似彭。
不知莲芰裏，白昼苦蚊蝱。
过梁山泊
作者：韩琦
朝代：宋

巨泽渺无际，斋船度日撑。渔人骇铙吹，水鸟背旗旌。蒲密遮如港，山遥势似彭。不知莲芰里，白昼苦蚊虻。
过涉县熊耳山
作者：韩琦
朝代：宋
体裁：七言律诗

我从团柏历山岐，秀绝唯于熊耳知。芳草经年被重席，轻云无日展时旗。羊头有黍名终俗，壶口称关类亦卑。何似半天留鹤驭，此来凭轼与仙期。
过甘泉寺
作者：韩琦
朝代：宋
体裁：五言律诗

甘泉穿石磴，山腹启禅扉。自笑逃尘境，翻来触静机。花开松色淡，歌咽磬声微。十里蔷薇路，香风送马归。
过虎北口
作者：韩琦
朝代：宋

东西层巘郁嵯峨，关口才容数骑过。天意本将南北限，即今天意又如何。
过虎北口
作者：韩琦
朝代：宋

东西层巘鬰嵯峩，关口纔容数骑过。
天意本将南北限，即今天意又如何。
过隋城
作者：韩琦
朝代：宋

信马隋城下，行春访旧传。
楼台在何处，瓦砾半耕田。
远籁悲笳咽，余花坠靥圆。
只留荒侈迹，千古监青编。
过隋城
作者：韩琦
朝代：宋

信马隋城下，行春访旧传。楼台在何处，瓦砾半耕田。远籁悲笳咽，馀花坠靥圆。只留荒侈迹，千古监青编。
送刘易归洛
作者：韩琦
朝代：宋
体裁：七言律诗

满怀经术欲谁传，却忆西归治洛田。富贵苟求诚损义，圣贤难遇亦推天。春风始入花王国，夜月长涵宓女川。岩谷弓旌如未及，且凭诗酒作闲仙。
送卿师上人
作者：韩琦
朝代：宋
体裁：七言律诗

区区京毂几经春，不退方能运法轮。欲举筌蹄皆自达，纵罗寒暑岂吾辛。大千虽纳宁多施，一切谁名得度人。我已心中了无物，重烦师说究微尘。
送张吉甫寺丞归洛
作者：韩琦
朝代：宋

洛中平日是吾家，时节芳菲正可夸。
权去独思来卫幕，春归谁约醉桃花。
晴飞县舄瞻仙翼，暖撷新兰荐洁牙。
更想缑笙闻夜月，翩然高意薄青霞。
送张吉甫寺丞归洛
作者：韩琦
朝代：宋

洛中平日是吾家，时节芳菲正可誇。权去独思来卫幕，春归谁约醉桃花。晴飞县舄瞻仙翼，暖撷新兰荐洁牙。更想缑笙闻夜月，翩然高意薄青霞。
送湫马上始见终南
作者：韩琦
朝代：宋

终南频月晦峯峦，一雨民心万事宽。
救彻旱苗充岁望，洗开山色与人看。
半天横示全秦壮，积雪高连太白寒。
欲识众多欣幸意，送湫歌舞满长安。
送湫马上始见终南
作者：韩琦
朝代：宋

终南频月晦峰峦，一雨民心万事宽。救彻旱苗充岁望，洗开山色与人看。半天横示全秦壮，积雪高连太白寒。欲识众多欣幸意，送湫歌舞满长安。
送省副崔刑部
作者：韩琦
朝代：宋

此去参邦计，时才固异伦。
富民知有道，言利不违仁。
余帐无情日，归途适意春。
前期对清问，牺阁近槐宸。
送省副崔刑部
作者：韩琦
朝代：宋

此去参邦计，时才固异伦。富民知有道，言利不违仁。馀帐无情日，归途适意春。前期对清问，牺阁近槐宸。
送范纯仁司封移漕京西
作者：韩琦
朝代：宋

衰拙何堪定绎骚，使台犹喜会英髦。治财绝扰常先恕，移用皆宜似不劳。此去任贤终漕挽，几时当路压风涛。家声莫拟君能绍，日看青云步步高。
送范纯仁司封移漕京西
作者：韩琦
朝代：宋

衰拙何堪定绎骚，使台犹喜会英髦。
治财绝扰常先恕，移用皆宜似不劳。
此去任贤终漕輓，几时当路压风涛。
家声莫拟君能绍，日看青云步步高。
送谢山人归紫霄旧隐
作者：韩琦
朝代：宋
体裁：七言律诗

董君坛侧杏林新，高卧云霞独一身。已究丹经成大药，更居仙府得长春。仁心务济谁思报，道术逢知即示真。暂别山来应自笑，紫霄曾未识红尘。
送门人曾宏秘校登第南归
作者：韩琦
朝代：宋

十载辞乡志，登科一旦伸。青纶归养客，白发倚门人。家酿难禁蟹，江鲈正得莼。之官如自立，吾馆有贤宾。
送门人曾宏秘校登第南归
作者：韩琦
朝代：宋

十载辞乡志，登科一旦伸。
青纶归养客，白髮倚门人。
家酿难禁蟹，江鲈正得莼。
之官如自立，吾馆有贤宾。
途中暑热忆诸同舍
作者：韩琦
朝代：宋
体裁：七言律诗

振野惊风拂面尘，赫曦流烁犯征轮。酒非逃暑虚成会，花未忘忧谩映人。绿水已伤春别旧，碧云长起暮愁新。朝来记得瀛洲梦，目断英游极怆神。
通判钱昌武代归以诗见别次韵为答
作者：韩琦
朝代：宋

衰病何堪治邺台，贰车犹喜得高才。方资庖刃投虚利，忽怆瓜时及代回。别袂醉分云共惨，去涂尘寂雪初培。剑光久已冲牛斗，力振沈埋尚愧雷。
通判钱昌武代归以诗见别次韵为答
作者：韩琦
朝代：宋

衰病何堪治邺台，贰车犹喜得高才。
方资庖刃投虚利，忽怆瓜时及代回。
别袂醉分云共惨，去涂尘寂雪初培。
剑光久已衝牛斗，力振沈埋尚愧雷。
道卿学士领二浙漕赋得酒
作者：韩琦
朝代：宋
体裁：五言排律

倾酿留佳客，秋亭弭使旄。奉觞归养切，行算别魂劳。上若名乡近，长安美价高。清怀思酌水，惠政忆投醪。论德堪成颂，评诗更助豪。行闻趋节觐，同我怨持螯。
邵亢茂材南归
作者：韩琦
朝代：宋
体裁：七言律诗

褐衣亲策对中宸，三道精求素业陈。履迹见穿期仕汉，璧瑕因指不留秦。云迷江树归艎促，翼退天阍客梦新。好俟乡人再推上，决科优等继平津。
郡圃春晚
作者：韩琦
朝代：宋

溶溶春水满方塘，栏槛风微落蕊香。
尽日杨花飞又歇，有时林鸟见还藏。
沈疔不为闲来减，流景知从静处长。
欲战万愁无酒力，可堪三月去堂堂。
郡圃春晚
作者：韩琦
朝代：宋

溶溶春水满方塘，栏槛风微落蕊香。尽日杨花飞又歇，有时林鸟见还藏。沈疴不为闲来减，流景知从静处长。欲战万愁无酒力，可堪三月去堂堂。
郡圃春晚
作者：韩琦
朝代：宋

溶溶春水满方塘，栏槛风微落蕊香。
尽日杨花飞又歇，有时林鸟见还藏。
沉疴不为闲来减，流景知从静处长。
欲战万愁无酒力，可堪三月去堂堂。
郡甫初夏
作者：韩琦
朝代：宋

池馆何无赖，青春几日回。
酒随花谢减，心为水凉开。
幽鸟闲鸣和，清风自往来。
峯峦新在目，天与白云裁。
郡甫初夏
作者：韩琦
朝代：宋

池馆何无赖，青春几日回。酒随花谢减，心为水凉开。幽鸟闲鸣和，清风自往来。峰峦新在目，天与白云裁。
郡西斋有夜合萱草对开因成二阕
作者：韩琦
朝代：宋

合欢香影拂西斋，萱草前临小槛开。待尔忘忧与蠲忿，争如无事起灵台。合欢萱草两含芳，一见令人乐兴长。唯是忧边与忧国，对花终日不能忘。
郡西斋有夜合萱草对开因成二阕·其一
作者：韩琦
朝代：宋
体裁：七言绝句

合欢香影拂西斋，萱草前临小槛开。待尔忘忧与蠲忿，争如无事起灵台。
郡西斋有夜合萱草对开因成二阕·其二
作者：韩琦
朝代：宋
体裁：七言绝句

合欢萱草两含芳，一见令人乐兴长。唯是忧边与忧国，对花终日不能忘。
醉白堂
作者：韩琦
朝代：宋

戆老新成池上堂，因忆乐天池上篇。
乐天先识勇退早，凛凛万世清风传。
古人中求尚难拟，自顾愚者孰可肩。
但举当时池上物，媿今之有殊未全。
池东无廪贮余粟，池西无亭挥五絃。
中无高桥跨三岛，下压鳌背浮清涟。
其间合奏散序者，童妓百指皆婵娟。
平无三石展湘簟，静无双鹤翘丁仙。
雅无吴郡青版舫，游泛安便牢且坚。
吾今谋退亦易足，池南大屋藏羣编。
一车岂若万籍富，子孙得以精覃研。
夹堂修竹抱幽翠，森森拥槛竿逾千。
池中所出粗可爱，芡盘菱角红白莲。
芍药多名来江都，牡丹绝艷移洛川。
及时花发池左右，香苞烂染朝霞鲜。
戆老于此兴不浅，间会宾属陈芳筵。
妖妍姬侍目嘉卉，吚哑丝竹听流泉。
宜城酿法亦云美，诗酒仅可追前贤。
狂吟气健薄霄汉，豪饮体放忘貂蝉。
酒酣陶陶睡席上，醉乡何有但浩然。
人生所适贵自适，斯适岂异白乐天。
未能得谢已知此，得谢吾乐知谁先。
醉白堂
作者：韩琦
朝代：宋
体裁：诗

戆老新成池上堂，因忆乐天池上篇。
乐天先识勇退早，凛凛万世清风传。
古人中求尚难拟，自顾愚者孰可肩。
但举当时池上物，愧今之有殊未全。
池东无廪贮馀粟，池西无亭挥五弦。
中无高桥跨三岛，下压鳌背浮清涟。
其间合奏散序者，童妓百指皆婵娟。
平无三石展湘簟，静无双鹤翘丁仙。
雅无吴郡青版舫，游泛安便牢且坚。
吾今谋退亦易足，池南大屋藏群编。
一车岂若万籍富，子孙得以精覃研。
夹堂修竹抱幽翠，森森拥槛竿逾千。
池中所出粗可爱，芡盘菱角红白莲。
芍药多名来江都，牡丹绝艳移洛川。
及时花发池左右，香苞烂染朝霞鲜。
戆老于此兴不浅，间会宾属陈芳筵。
妖妍姬侍目嘉卉，咿哑丝竹听流泉。
宜城酿法亦云美，诗酒仅可追前贤。
狂吟气健薄霄汉，豪饮体放忘貂蝉。
酒酣陶陶睡席上，醉乡何有但浩然。
人生所适贵自适，斯适岂异白乐天。
未能得谢已知此，得谢吾乐知谁先。
醉白堂
作者：韩琦
朝代：宋

戆老新成池上堂，因忆乐天池上篇。乐天先识勇退早，凛凛万世清风传。古人中求尚难拟，自顾愚者孰可肩。但举当时池上物，愧今之有殊未全。池东无廪贮馀粟，池西无亭挥五弦。中无高桥跨三岛，下压鳌背浮清涟。其间合奏散序者，童妓百指皆婵娟。平无三石展湘簟，静无双鹤翘丁仙。雅无吴郡青版舫，游泛安便牢且坚。吾今谋退亦易足，池南大屋藏群编。一车岂若万籍富，子孙得以精覃研。夹堂脩竹抱幽翠，森森拥槛竿逾千。池中所出粗可爱，芡盘菱角红白莲。芍药多名来江都，牡丹绝艳移洛川。及时花发池左右，香苞烂染朝霞鲜。戆老于此兴不浅，间会宾属陈芳筵。妖妍姬侍目嘉卉，咿哑丝竹听流泉。宜城酿法亦云美，诗酒仅可追前贤。狂吟气健薄霄汉，豪饮体放忘貂蝉。酒酣陶陶睡席上，醉乡何有但浩然。人生所适贵自适，斯适岂异白乐天。未能得谢已知此，得谢吾乐知谁先。
释奠庙中作
作者：韩琦
朝代：宋
体裁：五言律诗

舍奠修彝礼，斋诚致吉蠲。普天同日祀，圣道几人传。穷厄当时教，雅崇万世贤。蒙然如可寤，朝夕在拳拳。
重九与诸亲会别桥驿
作者：韩琦
朝代：宋
体裁：七言律诗

邮馆侵晨举别觞，一时佳节遇重阳。莫悲白首分行袂，且伴黄花入醉乡。旅雁带霜横寒阵，香萸和露贮宫囊。诸君送我无多念，病质将休昼锦堂。
重九以疾不能主席因成小诗劝北园诸官饮
作者：韩琦
朝代：宋
体裁：七言律诗

病襟深惜好重阳，莫接郊园醉晚芳。豪饮直输无比户，清欢全落少年场。感时萧索休成咏，中酒无流不是伤。猛战巨觥吹嫩菊，且陶佳节趁康强。
重九会光化二阕
作者：韩琦
朝代：宋

寺枕隋家废苑前，登高还此会僚贤。凭轩莫赋悲秋事，剩撚黄花送酒船。谁言秋色不如春，及到重阳景自新。随分笙歌行乐处，菊花萸子更宜人。
重九会光化二阕·其一
作者：韩琦
朝代：宋

寺枕隋家废苑前，登高还此会僚贤。
凭轩莫赋悲秋事，剩捻黄花送酒船。
重九会光化二阕·其一
作者：韩琦
朝代：宋

寺枕隋家废苑前，登高还此会僚贤。凭轩莫赋悲秋事，剩撚黄花送酒船。
重九会光化二阕·其二
作者：韩琦
朝代：宋
体裁：七言绝句

谁言秋色不如春，及到重阳景自新。随分笙歌行乐处，菊花萸子更宜人。
重九会安正堂
作者：韩琦
朝代：宋
体裁：七言律诗

欲安衰朽敞虚堂，窃信孤忠敢自当。本幸岁时同众乐，适开樽俎遇重阳。黄花旋插香环坐，翠岭新成妙出墙。留与邺都为故事，年年常占好风光。
重九席上赋金铃菊
作者：韩琦
朝代：宋
体裁：五言律诗

黄金缀菊铃，兖地独驰名。细蕊浮杯雅，香筒贮露清。风休沉夜警，雨碎入寒声。自此传仙种，秋芳冠玉京。
重九晚登骑山楼
作者：韩琦
朝代：宋

萧疎嘉节得阳重，病守西园此又逢。
且奉宾欢穷胜事，莫悲秋色动衰容。
管喧银字凌歌席，菊碎金铃上醉钟。
何必更临高处会，北楼深古近骑峯。
重九晚登骑山楼
作者：韩琦
朝代：宋

萧疏嘉节得阳重，病守西园此又逢。且奉宾欢穷胜事，莫悲秋色动衰容。管喧银字凌歌席，菊碎金铃上醉钟。何必更临高处会，北楼深古近骑峰。
重九次韵答真定李密学
作者：韩琦
朝代：宋
体裁：五言律诗

琴瑟烦更化，椒兰喜望邻。致仪惭蚁酬，申好忝莩亲。惜此登高节，难偕逐胜宾。遥知潭上酌，多少插花人。
重阳二首
作者：韩琦
朝代：宋

崛起层基正面山，登高疑是出尘间。一天秋色清吟笔，万蕊寒香发醉颜。与众且同今日乐，相逢难遇此时闲。犹输陶令归来兴，翩似冥鸿不可攀。菊有花争一日先，次逢佳节色增妍。任飘杯面黄金碎，好听歌喉白雪圆。戏马遗风应索寞，抱螺高兴且留连。良辰俯仰嗟陈迹，莫惜欢吟烂醉眠。
重阳二首·其一
作者：韩琦
朝代：宋
体裁：七言律诗

崛起层基正面山，登高疑是出尘间。一天秋色清吟笔，万蕊寒香发醉颜。与众且同今日乐，相逢难遇此时闲。犹输陶令归来兴，翩似冥鸿不可攀。
重阳二首·其二
作者：韩琦
朝代：宋
体裁：七言律诗

菊有花争一日先，次逢佳节色增妍。任飘杯面黄金碎，好听歌喉白雪圆。戏马遗风应索寞，抱螺高兴且留连。良辰俯仰嗟陈迹，莫惜欢吟烂醉眠。
重阳甲子雨霁
作者：韩琦
朝代：宋
体裁：七言律诗

猛收宵雨发秋光，甲子朝来甚不伤。天意欲教成九谷，人心兼遂乐重阳。山开霁碧迎轩秀，菊染新黄助酒香。气与民和自无沴，岂须从俗佩萸囊。
锦被堆二阕·其一
作者：韩琦
朝代：宋

碎剪红绡间绿丛，风流疑在列仙宫。
朝真更欲熏香去，争掷霓衣上宝笼。
锦被堆二阕·其二
作者：韩琦
朝代：宋
体裁：七言绝句

不管莺声向晓催，锦衾春晚尚成堆。香红若解知人意，睡取东君不放回。
长安府舍十咏 其三 北塘
作者：韩琦
朝代：宋

台榭生凉处，奫沦瞰北塘。松筠成夏荫，莲芰入秋香。疏雨交寒晕，轻云衬晓光。无心投钓饵，游鲤莫惊藏。
长安府舍十咏 其九 石林
作者：韩琦
朝代：宋

丛石竞崭岩，当轩翠扑岚。疑峰何啻九，仙岛迥侔三。润极云犹抱，温多玉尚含。楼高慵引望，坐看小终南。
长安府舍十咏 其八 流杯
作者：韩琦
朝代：宋

迢递穿花出，弯环作篆来。若非天上醴，不泛洞中杯。水鸟浮还没，仙航去复回。蓬瀛真境事，销得玉山颓。
长安府舍十咏 其六 池亭
作者：韩琦
朝代：宋

亭出水中央，轻风四面凉。岸平飞略彴，波暖戏鸳鸯。静夜蟾蜍落，清秋菡萏芳。公馀时独坐，万虑默皆忘。
长安府舍十咏 其四 双石
作者：韩琦
朝代：宋

双石唐馀物，来兹孰记年。嵌空危砌下，怪丑好花前。名氏坳犹刻，藤萝穴任穿。最宜秋后看，班驳藓痕圆。
长安府舍十咏·凉榭
作者：韩琦
朝代：宋
体裁：五言律诗

忠闵规摹壮，耽然大厦开。无时佳燕在，正暑好风来。池面飞泉落，林端畏景回。谁知仙府路，琼室与瑶台。
长安府舍十咏·北塘
作者：韩琦
朝代：宋

台榭生凉处，奫沦瞰北塘。
松筠成夏阴，莲芰入秋香。
踈雨交寒晕，轻云衬晓光。
无心投钓饵，游鲤莫惊藏。
长安府舍十咏·双石
作者：韩琦
朝代：宋

双石唐余物，来兹孰记年。
嵌空危砌下，怪丑好花前。
名氏坳犹刻，藤萝穴任穿。
最宜秋后看，班驳藓痕圆。
长安府舍十咏·山楼
作者：韩琦
朝代：宋
体裁：五言律诗

西北高楼上，南山日面栏。势笼秦地胜，阴落渭波寒。带雨新屏活，穿云古道难。仙扃如可造，便拟挂朝冠。
长安府舍十咏·月台
作者：韩琦
朝代：宋
体裁：五言律诗

待月西台早，移时凭曲栏。云端开玉叶，海面起金盘。燕席通宵雅，凉波入坐寒。香风来不断，清露裛红兰。
长安府舍十咏·池亭
作者：韩琦
朝代：宋

亭出水中央，轻风四面凉。
岸平飞略彴，波暖戏鸳鸯。
静夜蟾蜍落，清秋菡萏芳。
公余时独坐，万虑默皆忘。
长安府舍十咏·流杯
作者：韩琦
朝代：宋

迢递穿花出，弯环作篆来。
若非天上醴，不泛洞中杯。
水鸟浮还没，仙航去復回。
蓬瀛真境事，销得玉山颓。
长安府舍十咏·流泉
作者：韩琦
朝代：宋
体裁：五言律诗

龙首高源析，螭吭乱玉锵。带花春共远，和雨夜何长。冷撼青蛇影，平拖白练光。烦襟来自涤，可待濯沧浪。
长安府舍十咏·流泉
作者：韩琦
朝代：宋

龙首高源析，螭吭乱玉锵。带花春共远，和雨夜何长。冷撼青蛇影，平拖白练光。烦襟来自涤，可待濯沧浪。忠闵规摹壮，耽然大厦开。无时佳燕在，正暑好风来。池面飞泉落，林端畏景回。谁知仙府路，琼室与瑶台。台榭生凉处，奫沦瞰北塘。松筠成夏荫，莲芰入秋香。疏雨交寒晕，轻云衬晓光。无心投钓饵，游鲤莫惊藏。双石唐馀物，来兹孰记年。嵌空危砌下，怪丑好花前。名氏坳犹刻，藤萝穴任穿。最宜秋后看，班驳藓痕圆。待月西台早，移时凭曲栏。云端开玉叶，海面起金盘。燕席通宵雅，凉波入坐寒。香风来不断，清露裛红兰。亭出水中央，轻风四面凉。岸平飞略彴，波暖戏鸳鸯。静夜蟾蜍落，清秋菡萏芳。公馀时独坐，万虑默皆忘。西北高楼上，南山日面栏。势笼秦地胜，阴落渭波寒。带雨新屏活，穿云古道难。仙扃如可造，便拟挂朝冠。迢递穿花出，弯环作篆来。若非天上醴，不泛洞中杯。水鸟浮还没，仙航去复回。蓬瀛真境事，销得玉山颓。丛石竞崭岩，当轩翠扑岚。疑峰何啻九，仙岛迥侔三。润极云犹抱，温多玉尚含。楼高慵引望，坐看小终南。北榭层基下，森森竹径幽。枝繁低拂盖，根密仅通流。劲节轻环粉，狂鞭怒走虬。风霜胡可动，松柏乃吾俦。
长安府舍十咏·石林
作者：韩琦
朝代：宋

丛石竞崭岩，当轩翠扑岚。
疑峯何啻九，仙岛迥侔三。
润极云犹抱，温多玉尚含。
楼高慵引望，坐看小终南。
长安府舍十咏·竹径
作者：韩琦
朝代：宋
体裁：五言律诗

北榭层基下，森森竹径幽。枝繁低拂盖，根密仅通流。劲节轻环粉，狂鞭怒走虬。风霜胡可动，松柏乃吾俦。
长生苹
作者：韩琦
朝代：宋

奇种定仙草，长生晋水苹。
采芳曾着咏，荐洁可供神。
万卉衰何速，三冬色自新。
大年如欲较，吾岂愧庄椿。
长生蘋
作者：韩琦
朝代：宋

奇种定仙草，长生晋水蘋。采芳曾著咏，荐洁可供神。万卉衰何速，三冬色自新。大年如欲较，吾岂愧庄椿。
闵农
作者：韩琦
朝代：宋
体裁：七言律诗

仍岁农畴失夏秋，方春尤窘奈饥流。人无粒食何堪命，天作阴寒亦似愁。煮叶不遑为木酪，翳桑惟日徯囊糇。几时膏泽充民望，待看来年十倍收。
闻前都水王荀龙郎中将率二三知旧游天平山寺
作者：韩琦
朝代：宋

天平高绝是家山，雨治安阳欲到难。
此日名郎真好事，直携嘉客远同观。
峯擎寺脚重霄近，雹起潭心六月寒。
遥想醉吟昆阆裏，乱飞珠玉出毫端。
闻前都水王荀龙郎中将率二三知旧游天平山寺
作者：韩琦
朝代：宋

天平高绝是家山，雨治安阳欲到难。此日名郎真好事，直携嘉客远同观。峰擎寺脚重霄近，雹起潭心六月寒。遥想醉吟昆阆里，乱飞珠玉出毫端。
闻崔公孺国博将入都近重九未至
作者：韩琦
朝代：宋

几日知君命驾来，芳辰看失独徘徊。黄封御酒新沾赐，更偶金铃菊未开。
闻崔公孺国博将入都近重九未至
作者：韩琦
朝代：宋

几日知君命驾来，芳辰看失独徘徊。
黄封御酒新霑赐，更偶金铃菊未开。
闻致政赵少师远访欧阳少师于颍川
作者：韩琦
朝代：宋
体裁：七言律诗

一忆贤交动至诚，安车虽远必勤征。荀陈为会还推象，嵇吕相思不问程。洛社成图兹易合，越溪回棹彼何情。西湖便是瀛洲上，莫接仙游跨海鲸。
闻角
作者：韩琦
朝代：宋

古堞连云暝霭收，呜呜清调起边楼。
雍琴垂泪虚情恨，羌笛残梅未胜愁。
数曲伴风吹戍垒，几侵梦入宾邮。
听来便觉春心破，素髮生多不待秋。
闻角
作者：韩琦
朝代：宋

古堞连云暝霭收，呜呜清调起边楼。雍琴垂泪虚情恨，羌笛残梅未胜愁。数曲伴风吹戍垒，几番侵梦入宾邮。听来便觉春心破，素发生多不待秋。
闻转运范纯仁司封会兴庆池
作者：韩琦
朝代：宋

池榭春深合众芳，使台来赏好风光。波头滟日琉璃软，酒面摇花琥珀香。访古旧文昏琬琰，记游新刻上筼筜。临归定借西园步，愈觉禅诠气味长。
闻转运范纯仁司封会兴庆池
作者：韩琦
朝代：宋

池榭春深合众芳，使台来赏好风光。
波头滟日琉璃软，酒面摇花琥珀香。
访古旧文昏琬琰，记游新刻上篔筜。
临归定借西园步，愈觉禅诠气味长。
阅古堂
作者：韩琦
朝代：宋

仲尼大圣人，文武亦云学。况其下者乎，而不事砻琢。伊予之逢辰，进本任愚朴。今辱寄中山，地重扼幽朔。日惧不克堪，误上所简擢。古之良守帅，功业甚奇卓。思以救空疏，志慕极坚确。后圃新吾堂，左右谨图模。公馀时纵观，大可儆龊龊。奔雷发聋聩，皎日破昏浊。苟能奉规矩，曷愧大匠斲。或此贤宾僚，指顾便扬攉。四座企清风，耳目外优乐。子好虚名哉，事实出诚悫。庶几得涓尘，聊以助海岳。唯有大忠心，不在先觉觉。
阅古堂
作者：韩琦
朝代：宋

仲尼大圣人，文武亦云学。
况其下者乎，而不事砻琢。
伊予之逢辰，进本任愚朴。
今辱寄中山，地重扼幽朔。
日惧不克堪，误上所简擢。
古之良守帅，功业甚奇卓。
思以救空踈，志慕极坚确。
后圃新吾堂，左右谨图模。
公余时纵观，大可儆龊龊。
奔雷发聋聩，皎日破昏浊。
苟能奉规矩，曷愧大匠斲。
或此贤宾僚，指顾便扬攉。
四座企清风，耳目外优乐。
子好虚名哉，事实出诚悫。
庶几得涓尘，聊以助海岳。
唯有大忠心，不在先觉觉。
阅古堂八咏 其三 垂柳
作者：韩琦
朝代：宋

东君于此最多情，先与黄金撚画成。何似亚夫坚壁地，因人千古得嘉名。
阅古堂八咏 其六 沟泉
作者：韩琦
朝代：宋

遥派分流过近阶，潺潺终日泻琼瑰。谁知到此幽闲地，多少馀波润物来。
阅古堂八咏 其四 叠石
作者：韩琦
朝代：宋

叠叠云根渍古苔，烟峦随指在庭阶。主人未有铭功处，日视崔嵬激壮怀。
阅古堂八咏·垂柳
作者：韩琦
朝代：宋

东君于此最多情，先与黄金捻画成。
何似亚夫坚壁地，因人千古得嘉名。
阅古堂八咏·小桧
作者：韩琦
朝代：宋
体裁：七言绝句

小桧新移近曲栏，养成隆栋亦非难。当轩不是怜苍翠，只要人知耐岁寒。
阅古堂八咏·沟泉
作者：韩琦
朝代：宋

遥派分流过近阶，潺潺终日泻琼瑰。
谁知到此幽闲地，多少余波润物来。
阅古堂八咏·牡丹
作者：韩琦
朝代：宋
体裁：七言绝句

极塞将何奉燕娱，牡丹池馆一株无。谁人会我栽培意，欲见吴宫小阵图。
阅古堂八咏·牡丹
作者：韩琦
朝代：宋

极塞将何奉燕娱，牡丹池馆一株无。谁人会我栽培意，欲见吴宫小阵图。从来良守重农桑，何事栽花玷此堂。已爱昔贤形藻绘，更移嘉卉伴馨香。东君于此最多情，先与黄金撚画成。何似亚夫坚壁地，因人千古得嘉名。叠叠云根渍古苔，烟峦随指在庭阶。主人未有铭功处，日视崔嵬激壮怀。堂下开畦植药苗，更将灵种悉名标。吾心尽欲医民病，长得忧民病不销。遥派分流过近阶，潺潺终日泻琼瑰。谁知到此幽闲地，多少馀波润物来。小桧新移近曲栏，养成隆栋亦非难。当轩不是怜苍翠，只要人知耐岁寒。边俗稀曾识此科，南方地暖北寒多。孤芳莫念违天性，无奈深恩爱育何。
阅古堂八咏·芍药
作者：韩琦
朝代：宋
体裁：七言绝句

从来良守重农桑，何事栽花玷此堂。已爱昔贤形藻绘，更移嘉卉伴馨香。
阅古堂八咏·芭蕉
作者：韩琦
朝代：宋
体裁：七言绝句

边俗稀曾识此科，南方地暖北寒多。孤芳莫念违天性，无奈深恩爱育何。
阅古堂八咏·药圃
作者：韩琦
朝代：宋
体裁：七言绝句

堂下开畦植药苗，更将灵种悉名标。吾心尽欲医民病，长得忧民病不销。
阅古堂八咏·迭石
作者：韩琦
朝代：宋

迭迭云根渍古苔，烟峦随指在庭阶。
主人未有铭功处，日视崔嵬激壮怀。
阅古堂前植菊二本九月十八日花犹未开因以小诗嘲之
作者：韩琦
朝代：宋
体裁：七言绝句

只趁重阳选菊栽，当栏殊不及时开。风霜日紧犹何待，甚得迎春见识来。
陈商学士知常州
作者：韩琦
朝代：宋

叠鼓声喧下鹢舟，书山萧索别英游。青藜照字观奇废，朱雀分符锡命优。霞夹乌樯晴旆卷，星摇渔浦夜灯幽。莼风正孰帆无恙，一色江天望处秋。
陈商学士知常州
作者：韩琦
朝代：宋

迭鼓声喧下鹢舟，书山萧索别英游。
青蔾照字观奇废，朱雀分符锡命优。
霞夹乌樯晴旆卷，星摇渔浦夜灯幽。
莼风正孰帆无恙，一色江天望处秋。
陈洎太博知虢州
作者：韩琦
朝代：宋
体裁：七言律诗

官绶飞花使毂丹，腊天行色犯轻寒。持平久奉虞刑恤，宣泽新承汉诏宽。拥传想逢关吏叹，爱棠还接陜民欢。三堂风物应如旧，公退先寻记字看。
难老泉
作者：韩琦
朝代：宋

晋源发滥觞，勃勃涨春绿。泓然一鉴閒，俯视神意肃。游鯈何太繁，戢戢闹如粥。乌能污吾清，更足示容蓄。中或起蛟龙，威怒鼓天福。膏泽被九区，灵德潜山麓。平时任疏达，所存终海渎。常丰沃稻粱，馀润沾花木。伊予临此泉，自得仁人勖。奚专智者心，奔走无停躅。
难老泉
作者：韩琦
朝代：宋

晋源发滥觞，勃勃涨春绿。
泓然一鑑閒，俯视神意肃。
游鯈何太繁，戢戢闹如粥。
乌能污吾清，更足示容蓄。
中或起蛟龙，威怒鼓天福。
膏泽被九区，灵德潜山麓。
平时任疏达，所存终海渎。
常丰沃稻粱，余润霑花木。
伊予临此泉，自得仁人勖。
奚专智者心，犇走无停躅。
雄州遇雪
作者：韩琦
朝代：宋
体裁：七言律诗

云压孤城势渐低，昏昏台榭雪霏霏。人游兔苑何妨醉，使适龙沙未得归。夜馆月明交素影，晓涂霜重借严威。风前似慰征轺意，先学杨花二月飞。
雅集堂
作者：韩琦
朝代：宋

过马传名事莫详，我严宾集在更张。
不资金石升堂乐，务接芝兰入室香。
农穫大丰歌滞穗，讼销羣枉閴甘棠。
时闻雅席延诸彦，病守心閒兴亦长。
雅集堂
作者：韩琦
朝代：宋

过马传名事莫详，我严宾集在更张。不资金石升堂乐，务接芝兰入室香。农穫大丰歌滞穗，讼销群枉阒甘棠。时闻雅席延诸彦，病守心閒兴亦长。
雨足晚晴
作者：韩琦
朝代：宋
体裁：七言律诗

掣电搜龙发怒雷，欲驱时旱涤民灾。四溟滂泽三农足，万宇愁襟一夕开。虹影渐从天外散，蝉声初到枕边来。高楼小酌清风满，不胜当年避暑杯。
雪
作者：韩琦
朝代：宋

六花来应腊，望岁一开颜。
歌舞喧侯第，风沙杂戍关。
余芳留草树，清兴入江山。
后夜高楼月，萧然昆阆间。
雪
作者：韩琦
朝代：宋

六花来应腊，望岁一开颜。歌舞喧侯第，风沙杂戍关。馀芳留草树，清兴入江山。后夜高楼月，萧然昆阆间。
雪十十韵
作者：韩琦
朝代：宋

天宇昏凝幕，星潢冻漏津。报丰推上瑞，散利浃无垠。皓彩生和烛，深仁出化钧。乘时驱疠气，几日困疲民。满慰三农望，潜基万国春。道山谁辨玉，佛界普成银。缓舞疑翻佩，徐来类积薪。盘高擎露蕊，隙细入驹尘。易掩妖颜嫭，难藏厚地珍。坠轻时断续，势猛忽纷纶。肯使瑕瑜见，惟思沃瘠均。歌妍皆似郢，璧碎不因秦。辀冷侵驯鹿，符光逼琢麟。充盈是溪壑，挺特有松筠。近岭梅先发，濒江练更匀。楼台竞环丽，蟾兔起精神。病骨惊心怯，书帷忆旧亲。风流资醉目，豪放任诗人。陈阁方多暇，睢园喜命宾。宜城须大引，佳味过吴醇。
雪十十韵
作者：韩琦
朝代：宋

天宇昏凝幕，星潢冻漏津。
报丰推上瑞，散利浃无垠。
皓彩生和烛，深仁出化钧。
乘时驱疠气，几日困疲民。
满慰三农望，潜基万国春。
道山谁辨玉，佛界普成银。
缓舞疑翻佩，徐来类积薪。
盘高擎露蕊，隙细入驹尘。
易掩妖颜嫮，难藏厚地珍。
坠轻时断续，势猛忽纷纶。
肯使瑕瑜见，惟思沃瘠均。
歌妍皆似郢，璧碎不因秦。
辀冷侵驯鹿，符光逼琢麟。
充盈是溪壑，挺特有松筠。
近岭梅先发，濒江练更匀。
楼台竞环丽，蟾兔起精神。
病骨惊心怯，书帷忆旧亲。
风流资醉目，豪放任诗人。
陈阁方多暇，睢园喜命宾。
宜城须大引，佳味过吴醇。
雪霁登休逸台
作者：韩琦
朝代：宋
体裁：七言律诗

休逸台头雪乍晴，病眸虽涩亦增明。几年无此三农乐，万物皆随一气清。修竹拒寒森晚节，垂杨偷润袅春情。当轩欲绘西山景，巧笔何人似李成。
霜
作者：韩琦
朝代：宋

霜威昨夜肃天区，平晓蒿兰一槩枯。
一寤春仁入根本，只凭秋惨及皮肤。
寒锋刺甲过矛戟，皓色禁人着鬓鬚。
料得西风如未紧，且来枝上作明珠。
霜
作者：韩琦
朝代：宋

霜威昨夜肃天区，平晓蒿兰一槩枯。一寤春仁入根本，只凭秋惨及皮肤。寒锋刺甲过矛戟，皓色禁人著鬓须。料得西风如未紧，且来枝上作明珠。
韩渎学士领益漕
作者：韩琦
朝代：宋
体裁：七言律诗

去年巴蜀失秋成，西顾饥流恻睿情。尝忝乘轺宣渥命，更烦持节拯遐氓。夜亭微雨多侵梦，春峡繁花少记名。到日莫辞行部数，属城凋瘵望君生。
韩缜太傅之任洋州
作者：韩琦
朝代：宋
体裁：七言律诗

昔年疆场宠双旌，官寄洋州实治并。今喜远民留上意，故求贤守绍家声。升云仙迹唐祠古，踏石春游灙水清。时阅吏文应笑我，从前衔署只虚名。
题云台观
作者：韩琦
朝代：宋
体裁：七言绝句

仙掌峰前羽客家，玉虚宫殿倚云霞。最高顶上谁曾到，得见莲开十丈花。
题养真亭
作者：韩琦
朝代：宋
体裁：五言律诗

新葺公居北，虚亭号养真。所期清策虑，不是爱精神。满目林壑趣，一心忠义身。吏民还解否，吾岂苟安人。
题利州昭化驿
作者：韩琦
朝代：宋
体裁：七言绝句

嘉陵源出本朝宗，地险无因直赴东。从此逆流归顺去，恬波遥与峡江通。
题嘉州嘉望亭
作者：韩琦
朝代：宋
体裁：七言律诗

欲知藩境得嘉名，试策筇枝上此亭。江色照城平似练，岚光堆槛活如屏。好遨民阜充衢乐，出品花奇袭坐馨。使驲暂来闲寓目，几多高意在鸿冥。
题希夷先生真堂
作者：韩琦
朝代：宋

伊昔天真被谪书，亦教人境得仙居。开门翠霭三峰近，合眼红尘万事疏。髣髴旧容蝉已蜕，徘徊高隐室犹虚。何时归伴赤松子，稳驾寻君物外车。
题希夷先生真堂
作者：韩琦
朝代：宋

伊昔天真被谪书，亦教人境得仙居。
开门翠霭三峰近，合眼红尘万事踈。
髣髴旧容蝉已蜕，徘徊高隐室犹虚。
何时归伴赤松子，稳驾寻君物外车。
题忘机堂
作者：韩琦
朝代：宋

昔再怀章遂锦游，坏亭曾复此池头。今归旧里藏衰拙，更葺新堂便燕休。前槛月波清涨夜，后檐风竹冷吟秋。伊余本是无机者，因立嘉名近狎鸥。
题忘机堂
作者：韩琦
朝代：宋

昔再怀章遂锦游，坏亭曾復此池头。
今归旧里藏衰拙，更葺新堂便燕休。
前槛月波清涨夜，后檐风竹冷吟秋。
伊余本是无机者，因立嘉名近狎鸥。
题朝元阁
作者：韩琦
朝代：宋

试往骊山顶上行，朝元孤绝耸峥嵘。
了无楼殿嗟余侈，自见耕桑復太平。
两后绿苔多滑径，叶间红子不知名。
南巅更就丹霞挹，顿觉尫然病骨清。
题朝元阁
作者：韩琦
朝代：宋

试往骊山顶上行，朝元孤绝耸峥嵘。了无楼殿嗟馀侈，自见耕桑复太平。两后绿苔多滑径，叶间红子不知名。南巅更就丹霞挹，顿觉尪然病骨清。
题温汤
作者：韩琦
朝代：宋

康定西征始壮余，往还休此任驰驱。
白头又罢咸秦帅，却向温汤浴病肤。
题温汤
作者：韩琦
朝代：宋

康定西征始壮馀，往还休此任驰驱。白头又罢咸秦帅，却向温汤浴病肤。
题灵泉观
作者：韩琦
朝代：宋

老木阴森盖满山，萧条宫展倚巑岏。
留为治世无穷戒，自足明皇数纪欢。
旧浴已残汤室暖，余悲尚惨渭川寒。
欲知百二关河胜，更待朝元阁上看。
题灵泉观
作者：韩琦
朝代：宋

老木阴森盖满山，萧条宫展倚巑岏。留为治世无穷戒，自足明皇数纪欢。旧浴已残汤室暖，馀悲尚惨渭川寒。欲知百二关河胜，更待朝元阁上看。
题玉泉院
作者：韩琦
朝代：宋

两行修柏夹云根，引入莲峯直下村。
病骨醒魂安气母，幽亭收景厌山孙。
金堆望远千滩出，玉溜声喧万马奔。
坐叹尘劳无计住，却寻归路日黄昏。
题玉泉院
作者：韩琦
朝代：宋

两行修柏夹云根，引入莲峰直下村。病骨醒魂安气母，幽亭收景厌山孙。金堆望远千滩出，玉溜声喧万马奔。坐叹尘劳无计住，却寻归路日黄昏。
题王荀龙郎中长兴院新葺双清堂
作者：韩琦
朝代：宋
体裁：七言律诗

禅宇初无好事名，君来殊欲称高情。诛茅治屋忘多施，洗竹疏泉得二清。苦任雪霜凌劲节，静和风月泻寒声。因知嘉号非虚美，翠拥流环岂易并。
题翠钟亭
作者：韩琦
朝代：宋

钟峯隐隐隔江湍，翠色偏宜雨后看。
大抵兴王须恃德，饶君终古作龙盘。
题翠钟亭
作者：韩琦
朝代：宋

钟峰隐隐隔江湍，翠色偏宜雨后看。大抵兴王须恃德，饶君终古作龙盘。
题致政赵刚大卿卧云堂
作者：韩琦
朝代：宋

一挂朝冠谢世纷，终南高隐邈难羣。
不容圣治询黄髮，径宅幽岩卧白云。
书簏遶床唯我伴，磴泉喧枕乃予闻。
此时谁可攀真驭，应有浮邱解挹君。
题致政赵刚大卿卧云堂
作者：韩琦
朝代：宋

一挂朝冠谢世纷，终南高隐邈难群。不容圣治询黄发，径宅幽岩卧白云。书簏绕床唯我伴，磴泉喧枕乃予闻。此时谁可攀真驭，应有浮邱解挹君。
题致政赵刚大卿宴息堂
作者：韩琦
朝代：宋
体裁：七言律诗

家园休息敞虚堂，直造希夷境外乡。无物不推山下胜，有花皆似洛中芳。荷裁万扇悲长信，笋掷千簪醉孟尝。子蔼令名居自足，主公襟韵日康强。
题览胜亭
作者：韩琦
朝代：宋
体裁：五言律诗

极目知何胜，东西矗万岑。天虽限夷夏，人自失喉襟。远木已秋色，乱云犹夕阴。清风谁会我，太息抚霜镡。
题辛夷花
作者：韩琦
朝代：宋

辛夷吐高花，卫公曾手植。根洗今已非，不改旧时色。平泉几易主，况乃剌史宅。
题镇潼西溪
作者：韩琦
朝代：宋

芳林环掩密相搀，仙府天成似隐潜。
峯面槎牙屏簇画，溪心平澈鑑开奁。
秾粧照槛秋莲合，碎玉敲篷夜雨添。
暂柅客轩醒病目，日斜无意驭彤襜。
题镇潼西溪
作者：韩琦
朝代：宋

芳林环掩密相搀，仙府天成似隐潜。峰面槎牙屏簇画，溪心平澈鉴开奁。秾妆照槛秋莲合，碎玉敲篷夜雨添。暂柅客轩醒病目，日斜无意驭彤襜。
馆直二阕
作者：韩琦
朝代：宋

玉山岑寂雪花乾，仙掌风高露未漙。自笑曼都凡格在，一宵无奈月边寒。章沟传漏过三更，霜压寒威特地生。苦恨回环窗外铎，几番幽梦不教成。
馆直二阕·其一
作者：韩琦
朝代：宋

玉山岑寂雪花乾，仙掌风高露未漙。自笑曼都凡格在，一宵无奈月边寒。
馆直二阕·其一
作者：韩琦
朝代：宋

玉山岑寂雪花干，仙掌风高露未漙。
自笑曼都凡格在，一宵无奈月边寒。
馆直二阕·其二
作者：韩琦
朝代：宋
体裁：七言绝句

章沟传漏过三更，霜压寒威特地生。苦恨回环窗外铎，几番幽梦不教成。
首夏西亭
作者：韩琦
朝代：宋

一霎轻尘小雨过，园林风物尚清和。
巢栖旧燕将成子，盆植新莲未出荷。
欲就好峰添异石，恶侵芳卉劚狂莎。
病襟萧索宾如市，孤负良辰乐事多。
首夏西亭
作者：韩琦
朝代：宋

一霎轻尘小雨过，园林风物尚清和。巢栖旧燕将成子，盆植新莲未出荷。欲就好峰添异石，恶侵芳卉斸狂莎。病襟萧索宾如市，孤负良辰乐事多。
马上成春雪二阕
作者：韩琦
朝代：宋

二月风光尽属春，六霙何苦妒芳辰。东君等是回生意，须与莺花作主人。晓来飞雪抑香芽，料峭轻寒特地加。青帝似矜春意早，更妆新萼与梅花。
马上成春雪二阕·其一
作者：韩琦
朝代：宋

二月风光尽属春，六霙何苦妒芳辰。东君等是回生意，须与莺花作主人。
马上成春雪二阕·其一
作者：韩琦
朝代：宋

二月风光尽属春，六霙何苦妬芳辰。
东君等是回生意，须与莺花作主人。
马上成春雪二阕·其二
作者：韩琦
朝代：宋

晓来飞雪抑香芽，料峭轻寒特地加。青帝似矜春意早，更妆新萼与梅花。
马上成春雪二阕·其二
作者：韩琦
朝代：宋

晓来飞雪抑香芽，料峭轻寒特地加。
青帝似矜春意早，更粧新萼与梅花。
马寻比部两浙提点刑狱
作者：韩琦
朝代：宋

东南详谳得材臣，亲对天墀奉至仁。舜服暂平惟恤典，汉庭曾誉不冤民。圜扉鞠草提封静，高盖容门令德新。最好斋航初按部，柳汀花濑正逢春。
马寻比部两浙提点刑狱
作者：韩琦
朝代：宋

东南详谳得材臣，亲对天墀奉至仁。
舜服暂平惟恤典，汉庭曾誉不寃民。
圜扉鞠草提封静，高盖容门令德新。
最好斋航初按部，柳汀花濑正逢春。
驾幸西太一宫祈雨
作者：韩琦
朝代：宋

晓跸声乾下九重，西郊岑寂款琳宫。骄阳尚作三春旱，多稼期沾一雨丰。恤物致虔归上德，应诚为答即神聪。从来圣感无旋日，不在商岩傅说功。
驾幸西太一宫祈雨
作者：韩琦
朝代：宋

晓跸声干下九重，西郊岑寂款琳宫。
骄阳尚作三春旱，多稼期霑一雨丰。
恤物致虔归上德，应诚为答即神聪。
从来圣感无旋日，不在商岩傅说功。
驾幸西太一宫谢雨
作者：韩琦
朝代：宋

太一尊神宅近坰，特纡天仗乞殊灵。清衷祠祷才三日，大澍滂沱足四溟。上释忧劳严报谢，民祛愁郁得康宁。至诚有答真如响，更异言閒退守星。
驾幸西太一宫谢雨
作者：韩琦
朝代：宋

太一尊神宅近垧，特纡天仗乞殊灵。
清衷祠祷才三日，大澍滂沱足四溟。
上释忧劳严报谢，民祛愁鬰得康宁。
至诚有答真如响，更异言閒退守星。
驾幸西太一宫道傍耕桑者皆以茶绢赐之
作者：韩琦
朝代：宋
体裁：七言律诗

杪春时泽未全滂，西祷真祠徯福祥。蚕女舍笼惊法从，耕夫投耒目天光。劳勤率有优恩及，拜赐皆知佚道长。海内承风谁不劝，何须躬籍与躬桑。
驾幸西太一宫陌上耕者叱牛声厉左右皆笑之
作者：韩琦
朝代：宋

皇心悯雨出西坰，亲祷灵宫致洁诚。扈跸不知农事苦，辇前争笑叱牛声。
驾幸西太一宫陌上耕者叱牛声厉左右皆笑之
作者：韩琦
朝代：宋

皇心悯雨出西垧，亲祷灵宫致洁诚。
扈跸不知农事苦，辇前争笑叱牛声。
驾幸金明池
作者：韩琦
朝代：宋

西池风景出尘寰，春豫方乘禁坐闲。庶俗一令趋寿域，从官齐许宴蓬山。楼台金碧芳菲外，舟楫笙歌浩渺间。与众尽欢宫漏促，万花香里属车还。
驾幸金明池
作者：韩琦
朝代：宋

西池风景出尘寰，春豫方乘禁坐闲。
庶俗一令趋寿域，从官齐许宴蓬山。
楼台金碧芳菲心，舟楫笙歌浩渺间。
与众尽欢宫漏促，万花香裏属车还。
髮白有感
作者：韩琦
朝代：宋
体裁：七言绝句

区区边朔有何成，三失流年只自惊。无一事来头尚白，白人头处岂堪行。
黄通尉郧乡
作者：韩琦
朝代：宋

古邑万山裏，区区一尉行。
高堂方待养，寸禄岂宜轻。
身屈何伤道，才多少晦名。
赠言如可取，荣路坦然平。
黄通尉郧乡
作者：韩琦
朝代：宋

古邑万山里，区区一尉行。高堂方待养，寸禄岂宜轻。身屈何伤道，才多少晦名。赠言如可取，荣路坦然平。
黑砂岭路
作者：韩琦
朝代：宋

诘曲榆关道，终朝险复平。后旌缘磴下，前骑半天行。举目自山水，劳生徒利名。报君殊未效，何暇及归耕。
黑砂岭路
作者：韩琦
朝代：宋

诘曲榆关道，终朝险復平。
后旌缘磴下，前骑半天行。
举目自山水，劳生徒利名。
报君殊未效，何暇及归耕。
龙
作者：韩琦
朝代：宋

育德知何宅，逢辰或见灵。配乾虽有象，作解本无形。浃物周寰宇，遗功在杳冥。丹青如可状，试下叶公庭。
龙
作者：韩琦
朝代：宋

育德知何宅，逢辰或见灵。
配干虽有象，作解本无形。
浃物周寰宇，遗功在杳冥。
丹青如可状，试下叶公庭。
龙兴灯夕
作者：韩琦
朝代：宋
体裁：七言律诗

花雨交加坠宝坊，万灯全掩玉蟾光。几时莲与春风偶，此夜人如蜡日狂。欲乐一知趋寿域，路迷无处不仙乡。当筵自是壶中景，莫访金吾漏短长。
三月十三日游卞氏园
作者：韩维
朝代：宋
体裁：古风

窄径下深竹，有堤平若席。开樽荫密树，正见溪水碧。游鱼出柳根，翕忽无定迹。酒行不须遽，月色林上白。
上元夜
作者：韩维
朝代：宋
体裁：七言律诗

结綵山为对斗魁，和风清月共徘徊。喧阗乐曲銮舆近，烜赫袍光雉扇开。午夜明缸回照景，晴天华毂发春雷。太平时节身无补，惭愧年年游骑来。
上巳
作者：韩维
朝代：宋

栏干浮波走长桥，琉璃光中虹动摇。浪头画舸百龙首，鼓声叠叠来塞剽。我欣禊事得壮观，眼底不顾花飞飘。劝君酒到莫浪免，一春佳节惟今朝。
上巳
作者：韩维
朝代：宋

栏干浮波走长桥，琉璃光中虹动摇。
浪头画舸百龙首，鼓声迭迭来塞慓。
我欣禊事得壮观，眼底不顾花飞飘。
劝君酒到莫浪免，一春佳节惟今朝。
下横岭望宁极舍
作者：韩维
朝代：宋
体裁：古风

驱车下峻坂，西走龙阳道。青烟人几家，绿野山四抱。鸟啼春意閒，林变夏阴早。应近先生庐，民风亦淳好。
与张仲巽游善护院
作者：韩维
朝代：宋

高城面修涂，呀豁若箕口。
其右释子庐，苍柏荫庭牖。
翘翘幕中彦，疏怀脱喧垢。
结辔游禅扃，弹弦乐嘉友。
华榱翳广坐，仰视眩丹黝。
朱光羞晨樱，绀玉折春藕。
初筵颇清简，中醉稍喧糅。
歌休众管作，令发洪钟叩。
横浮或见违，义藴□□□。
酒酣隘常见，大观资远取。
上跻危磴盘，却立土崖斗。
长川自西来，逶迤带垧薮。
绿树下成列，猎猎清风走。
侧身宇宙间，群动何纷纠。
自顾龌龊极，天地一罂缶。
安得修灵根，超然出诸有。
与张仲巽游善护院
作者：韩维
朝代：宋

高城面脩涂，呀豁若箕口。其右释子庐，苍柏荫庭牖。翘翘幕中彦，疏怀脱喧垢。结辔游禅扃，弹弦乐嘉友。华榱翳广坐，仰视眩丹黝。朱光羞晨樱，绀玉折春藕。初筵颇清简，中醉稍喧糅。歌休众管作，令发洪钟叩。横浮或见违，义蕴□□□。酒酣隘常见，大观资远取。上跻危磴盘，却立土崖斗。长川自西来，逶迤带坰薮。绿树下成列，猎猎清风走。侧身宇宙间，群动何纷纠。自顾龌龊极，天地一罂缶。安得修灵根，超然出诸有。
与林大夫谢灵寿杖
作者：韩维
朝代：宋
体裁：七言律诗

万岁山中美木成，古今灵寿得嘉名。龙鳞未测他年化，蜗角先从每节生。禅拟问来须便打，醉思吟后不妨行。使君有惠怜衰薾，欲报惭非藻思清。
与江梅景德夜归
作者：韩维
朝代：宋
体裁：古风

吾交陈与谢，屡结东城游。春宵灯火繁，跃马此道周。怀人邈何远，念岁忽以遒。况自抱私感，归来清泪流。
东禅院坐上作
作者：韩维
朝代：宋
体裁：七言律诗

山林曾是自由身，岂合区区入世尘。萧散未能忘故态，优游聊喜及时春。闲中浊酒偏亲我，风外飞花欲趁人。多谢鸣鸠催对雨，坐惭无术粒斯民。
东禅院坐上作
作者：韩维
朝代：宋

山林曾是身由身，岂合区区入世尘。
萧散未能忘故态，优游聊喜及时春。
闲中浊酒偏亲我，同外飞花欲趁人。
多谢鸣鸠催对雨，坐惭无术粒斯民。
东窗
作者：韩维
朝代：宋
体裁：古风

高窗不掩秋气清，下见瓦沼涵泓澄。雨洗浮萍翠色静，青丛绿蔓相缠仍。阶前童童两好树，上有鸣禽不可数。杖藜书生爱苦吟，独立西风无旦暮。
东郊
作者：韩维
朝代：宋

东郊丝雨破浮埃，绣骑寻芳两两来。十亩霜阴青翳目，一篙溪色碧于苔。林花泛日莺求友，垄麦含风雉应媒。绿柳朱栏多酒市，杖头谁伴玉山颓。
东郊
作者：韩维
朝代：宋

东郊丝雨破浮埃，绣骑寻芳两两来。
十亩霜阴青翳目，一篙溪色碧于苔。
林花泛日莺求友，垅麦含风雉应媒。
绿柳朱栏多酒市，杖头谁伴玉山颓。
东郊
作者：韩维
朝代：宋

东郊丝雨破浮埃，绣骑寻芳两两来。
十亩霜阴青翳目，一篙溪色碧于苔。
林花泛日鶑求友，壠麦含风雉应媒。
绿柳朱栏多酒市，杖头谁伴玉山颓。
丞相城上植柏
作者：韩维
朝代：宋

种柏东城次第高，便惊苍翠映霞朝。有心解报公封植，不学群芳艳易凋。
丞相城上植柏
作者：韩维
朝代：宋

种柏东城次第高，便惊苍翠映霞朝。
有心解报公封植，不学群芳艷易凋。
中书令程文简公挽辞二首
作者：韩维
朝代：宋

谋猷国称老，政事吏为师。始卒君臣分，哀荣将相仪。行人看笳鼓，旧部泣旌旗。千载伊嵩路，萧萧陇树悲。政罢机衡后，功成屏翰间。未闻持节召，俄见挽丧还。画戟空留第，丹旌独出关。忠劳不须问，宸篆揭碑颜。
中书令程文简公挽辞二首·其一
作者：韩维
朝代：宋
体裁：五言律诗

谋猷国称老，政事吏为师。始卒君臣分，哀荣将相仪。行人看笳鼓，旧部泣旌旗。千载伊嵩路，萧萧陇树悲。
中书令程文简公挽辞二首·其二
作者：韩维
朝代：宋
体裁：五言律诗

政罢机衡后，功成屏翰间。未闻持节召，俄见挽丧还。画戟空留第，丹旌独出关。忠劳不须问，宸篆揭碑颜。
中书傅钦之侍郎挽词三首
作者：韩维
朝代：宋

圣主方思助，皇天亦棐诚。屡空安可病，久困卒能亨。廊庙虚槐位，家园近柏城。声名流不竭，长共济时清。久敬钦交旧，雍和浃弟昆。玉温儒者行，矢直谏臣言。遽返生申魄，犹虚命说恩。只因为善报，馀庆在高门。壮节淹鹏海，高年集凤池。谟猷未及展，箫鼓已成悲。经擿留天幄，书囊入殿帷。伤心济源道，无复故人期。
中书傅钦之侍郎挽词三首·其一
作者：韩维
朝代：宋
体裁：五言律诗

圣主方思助，皇天亦棐诚。屡空安可病，久困卒能亨。廊庙虚槐位，家园近柏城。声名流不竭，长共济时清。
中书傅钦之侍郎挽词三首·其三
作者：韩维
朝代：宋

壮节淹鹏海，高年集凤池。谟猷未及展，箫鼓已成悲。经擿留天幄，书囊入殿帷。伤心济源道，无复故人期。
中书傅钦之侍郎挽词三首·其三
作者：韩维
朝代：宋

壮节淹鹏海，高年集凤池。
谟猷未及展，箫鼓已成悲。
经擿留天幄，书囊入殿帷。
伤心济源道，无復故人期。
中书傅钦之侍郎挽词三首·其二
作者：韩维
朝代：宋

久敬钦交旧，雍和浃弟昆。
玉温儒者行，矢直谏臣言。
遽返生申魄，犹虚命说恩。
只因为善报，余庆在高门。
中书傅钦之侍郎挽词三首·其二
作者：韩维
朝代：宋

久敬钦交旧，雍和浃弟昆。玉温儒者行，矢直谏臣言。遽返生申魄，犹虚命说恩。只因为善报，馀庆在高门。
临宿呈一二交游
作者：韩维
朝代：宋

墙根蟋蟀鸣不休，夜宿学省高梧秋。
昏灯钉壁照孤坐，悲风揽肠生百忧。
久从尘事非我意，直有烂醉为身谋。
谁能摆落世俗累，愿敝肥马同轻裘。
临汝遇雨
作者：韩维
朝代：宋

回风萧飒过山西，一望平郊雨脚齐。
但使农畴苏旱稼，敢辞客路踏春泥。
暮投野寺明灯宿，声入幽窗绿树低。
明日尘清洛阳道，呼童严驾候晨鷄。
临汝遇雨
作者：韩维
朝代：宋

回风萧飒过山西，一望平郊雨脚齐。但使农畴苏旱稼，敢辞客路踏春泥。暮投野寺明灯宿，声入幽窗绿树低。明日尘清洛阳道，呼童严驾候晨鸡。
久旱喜雨
作者：韩维
朝代：宋

炎风驾京尘，久旱氛祲恶。
义和鞭日车，光焰赫飞跃。
群生困熬暴，嘉俗坐焦灼。
高堂袒褐卧，汗下如鞭索。
安知于此时，乃见嘉树落。
狂飘随烟云，急洒动林薄。
萧然宇宙间，昏雾一疏沦。
虽忻意暂豁，所叹施未博。
雷霆司天令，何乃久寂寞。
微阴虽自复，阳亢不为却。
安得跻帝阍，一鼓造化橐。
太上方厉政，进贤登謇谔。
日将太平近，此变不应作。
吾徒勿咨嗟，坐看雨时若。
久旱喜雨
作者：韩维
朝代：宋

炎风驾京尘，久旱氛祲恶。羲和鞭日车，光焰赫飞跃。群生困熬暴，嘉谷坐焦灼。高堂袒裼卧，汗下如鞭索。安知于此时，乃见嘉树落。狂飘随烟云，急洒动林薄。萧然宇宙间，昏雾一疏瀹。虽忻意暂豁，所叹施未博。雷霆司天令，何乃久寂寞。微阴虽自复，阳亢不为却。安得跻帝阍，一鼓造化橐。太上方厉政，进贤登謇谔。日将太平近，此变不应作。吾徒勿咨嗟，坐看雨时若。
久旱喜雨
作者：韩维
朝代：宋

炎风驾京尘，久旱氛祲恶。
羲和鞭日车，光焰赫飞跃。
群生困熬暴，嘉谷坐焦灼。
高堂袒裼卧，汗下如鞭索。
安知于此时，乃见嘉树落。
狂飘随烟云，急洒动林薄。
萧然宇宙间，昏雾一疏瀹。
虽忻意暂豁，所嘆施未博。
雷霆司天令，何乃久寂寞。
微阴虽自復，阳亢不为却。
安得跻帝阍，一鼓造化橐。
太上方厉政，进贤登謇谔。
日将太平近，此变不应作。
吾徒勿咨嗟，坐看雨时若。
久雨奉怀象之九兄
作者：韩维
朝代：宋
体裁：五言律诗

萧洒崔居士，高闲养性灵。凉风满樽酒，永日一函经。竹色垂遮户，桐花开满庭。未嗟相见阔，交照本忘形。
之灵岩三首
作者：韩维
朝代：宋

积阴旷初霁，策马望嵩洛。斜日黑云西，回光照城郭。牛散陂草深，蛙鸣沟水浊。雷远尚馀音，山前垂雨脚。朝行曲河道，暮夜不遑止。野草熏满衣，山蝉鸣裂耳。我仆痡秋阳，我马困石齿。未厌行役劳，当前碧蒿起。山高景逾变，所览今非昨。云覆嵩顶寒，河倾滩面□。□中塔庙涌，日暮钟磬作。延首望洛城，气象□□□。
之灵岩三首·其一
作者：韩维
朝代：宋

积阴旷初霁，策马望嵩洛。
斜日黑云西，回光照城郭。
牛散陂草深，蛙鸣沟水浊。
雷远尚余音，山前垂雨脚。
之灵岩三首·其一
作者：韩维
朝代：宋

积阴旷初霁，策马望嵩洛。斜日黑云西，回光照城郭。牛散陂草深，蛙鸣沟水浊。雷远尚馀音，山前垂雨脚。
之灵岩三首·其三
作者：韩维
朝代：宋
体裁：古风

山高景逾变，所览今非昨。云覆嵩顶寒，河倾滩面□。□中塔庙涌，日暮钟磬作。延首望洛城，气象□□□。
之灵岩三首·其二
作者：韩维
朝代：宋
体裁：古风

朝行曲河道，暮夜不遑止。野草熏满衣，山蝉鸣裂耳。我仆痡秋阳，我马困石齿。未厌行役劳，当前碧蒿起。
之石桥
作者：韩维
朝代：宋
体裁：七言律诗

闻说西桥水树间，不辞驱马涉风烟。疏篱老屋临官道，瘦棘荒茅蔽石田。欲下鸣鸦盘木末，远来惊雉落山前。瓢中幸有村醪美，不怕春寒雨满川。
之石窟寺马上作
作者：韩维
朝代：宋
体裁：古风

今辰忘我劳，幽事随所历。翠麦回一川，黄花明半壁。山林契宿尚，老大悲物役。便欲从溪僧，分居窟崖石。
之祀奉呈同行二进士
作者：韩维
朝代：宋

煌煌儒者宫，是惟风教首。
群贤日造集，经训谨传授。
公田有常廪，着令所从久。
逋租积岁月，课督岂宜后。
浮舟出东郊，秋日丽榆柳。
幸同二三子，谈笑失炎昼。
鄙生窃薄禄，万补无一有。
伫观盛化流，朝列登秀茂。
彼微主簿官，岂敢息奔走。
之祀奉呈同行二进士
作者：韩维
朝代：宋

煌煌儒者宫，是惟风教首。群贤日造集，经训谨传授。公田有常廪，著令所从久。逋租积岁月，课督岂宜后。浮舟出东郊，秋日丽榆柳。幸同二三子，谈笑失炎昼。鄙生窃薄禄，万补无一有。伫观盛化流，朝列登秀茂。彼微主簿官，岂敢息奔走。
之雍丘舟中奉寄少述处士明叔公缊
作者：韩维
朝代：宋
体裁：七言律诗

柔橹咿哑画鹢东，翛然清兴不知穷。新秋草树轻凉外，落日帆樯远思中。人事感心怀素友，年华催鬓作衰翁。江湖旧约今仍负，肠断从南万里风。
乐道示长句辄次韵
作者：韩维
朝代：宋
体裁：七言律诗

光阴不觉成陈迹，事变何尝有定期。身外闲愁无自入，饮中欢兴未全衰。编排暑后新投酒，检点秋来合唱辞。更欲邀君浮画舫，藕花菱蔓满西池。
九日北园思临涡之游
作者：韩维
朝代：宋

吾生岂鹰氈，胡为见羁绁。
题鞭古胜地，落帽秋佳节。
一为尘事牵，坐叹高会缺。
天兼水澄淡，树与堤曲折。
萸房露应重，菊艳晨可撷。
嘉景成想像，清樽废提挈。
阴风吹北园，众槁声切切。
把酒望霜空，冥鸿溯辽碣。
九日北园思临涡之游
作者：韩维
朝代：宋

吾生岂鹰鹯，胡为见羁绁。题鞭古胜地，落帽秋佳节。一为尘事牵，坐叹高会缺。天兼水澄淡，树与堤曲折。萸房露应重，菊艳晨可撷。嘉景成想像，清樽废提挈。阴风吹北园，众槁声切切。把酒望霜空，冥鸿溯辽碣。
九日北园思临涡之游
作者：韩维
朝代：宋

吾生岂鹰鹯，胡为见羁绁。
题鞭古胜地，落帽秋佳节。
一为尘事牵，坐嘆高会缺。
天兼水澄淡，树与堤曲折。
萸房露应重，菊艷晨可撷。
嘉景成想像，清樽废提挈。
阴风吹北园，众槁声切切。
把酒望霜空，冥鸿溯辽碣。
九日客散西轩
作者：韩维
朝代：宋

穷阎车马散，默坐吊孤影。烟生竹町深，月出茅庐静。道存轻外物，心寂丧前境。即此之吾生，安知慕箕颍。
九日客散西轩
作者：韩维
朝代：宋

穷阎车马散，默坐弔孤影。
烟生竹町深，月出茅庐静。
道存轻外物，心寂丧前境。
即此之吾生，安知慕箕颍。
九日席上赋得茱萸
作者：韩维
朝代：宋
体裁：五言律诗

寥落霜园树，萸房独照秋。实兼兰佩结，香近玉卮浮。嗔蕊醒残醉，纫红感旧游。三英佳句在，殊喜继风流。
九日高会有怀宁极
作者：韩维
朝代：宋
体裁：古风

亲宾过我舍，置酒乐嘉节。不见箕山人，坐令欢意歇。霜风吹嘉菊，撩乱篱下发。欲寄一枝芳，云深去鸿灭。
九月十日游象之葆光亭寄曼叔
作者：韩维
朝代：宋

几负高阳约，蹉跎此岁华。
论心看翠竹，感事对黄花。
寒日凄征雁，清霜急暮鸦。
临风一樽酒，回首意无涯。
九月十日游象之葆光亭寄曼叔
作者：韩维
朝代：宋
体裁：五言律诗

几负高阳约，蹉跎此岁华。论心看翠竹，感事对黄花。寒日悽征雁，清霜急暮鸦。临风一樽酒，回首意无涯。
九月十日西湖席上得乐字
作者：韩维
朝代：宋
体裁：古风

秋云淡不飞，霜水清欲落。维舟坐近浦，悲风满衡薄。良游未为晚，佳节止在昨。湛湛觞醪醇，娜娜菊枝弱。天时倏代去，所恃有行乐。何能学次公，忉咄谢多酌。
予会宾答微之惠诗
作者：韩维
朝代：宋
体裁：七言律诗

官冷身闲百不营，一时高会得耆英。杯心酒气兼香重，池面水华共月清。铁骑忽从弦上出，水龙争向笛中鸣。白头学士耽禅习，未免诗魔搅道情。
予招宾和微之
作者：韩维
朝代：宋
体裁：七言律诗

恩予琳宫庇病身，闲中得近酒杯频。偶成五老追前会，仍喜三公作主宾。欢兴到来歌自发，吝情消尽语皆真。时人不用惊疏放，同是羲皇以上人。
云
作者：韩维
朝代：宋
体裁：五言律诗

抱石情虽久，为霖意若何。天心如见用，风力不消多。冷湿朝仙洞，寒迷宿鸟窠。飞扬终得路，曾入汉皇歌。
仁宗皇帝挽歌三首
作者：韩维
朝代：宋

远俗长归塞，中原不见兵。礼文兴废绝，刑典蹈宽平。惨动三危色，哀缠万国情。新宫表仁号，尧德恐难名。玉几宵登寝，灵衣昼入宫。追□□□□，□□□儿童。松柏三川路，旌旗十月风。龙髯攀才得，法泣抱遗弓。丹扆中天坐，犹思玉色临。威神随日远，德泽在人深。谥定圜丘意，功传清庙音。谁将良史笔，难状志仁心。
仁宗皇帝挽歌三首·其一
作者：韩维
朝代：宋
体裁：五言律诗

远俗长归塞，中原不见兵。礼文兴废绝，刑典蹈宽平。惨动三危色，哀缠万国情。新宫表仁号，尧德恐难名。
仁宗皇帝挽歌三首·其三
作者：韩维
朝代：宋
体裁：五言律诗

丹扆中天坐，犹思玉色临。威神随日远，德泽在人深。谥定圜丘意，功传清庙音。谁将良史笔，难状志仁心。
仁宗皇帝挽歌三首·其二
作者：韩维
朝代：宋
体裁：五言律诗

玉几宵登寝，灵衣昼入宫。追□□□□，□□□儿童。松柏三川路，旌旗十月风。龙髯攀才得，法泣抱遗弓。
仆射高文庄公挽辞三首
作者：韩维
朝代：宋

群经分上下，大节凛终初。国仰谟猷在，人传论议馀。藏家惟古器，纳圹或奇书。儒者哀荣极，临觞降玉舆。恳上畿庭印，来敷秘殿经。退朝多谢客，隐几或忘形。道胜于生达，时穷与化冥。高谈无复见，遗像泣丹青。未卒金华业，俄闻卤簿行。音容如夙昔，文雅是平生。偃蹇丹旌动，徘徊素骥鸣。霜风九京路，凄怆国人情。
仆射高文庄公挽辞三首·其一
作者：韩维
朝代：宋

群经分上下，大节凛终初。
国仰谟猷在，人传论议余。
藏家惟古器，纳圹或奇书。
儒者哀荣极，临觞降玉舆。
仆射高文庄公挽辞三首·其一
作者：韩维
朝代：宋

群经分上下，大节凛终初。国仰谟猷在，人传论议馀。藏家惟古器，纳圹或奇书。儒者哀荣极，临觞降玉舆。
仆射高文庄公挽辞三首·其三
作者：韩维
朝代：宋
体裁：五言律诗

未卒金华业，俄闻卤簿行。音容如夙昔，文雅是平生。偃蹇丹旌动，徘徊素骥鸣。霜风九京路，凄怆国人情。
仆射高文庄公挽辞三首·其二
作者：韩维
朝代：宋

恳上畿庭印，来敷秘殿经。退朝多谢客，隐几或忘形。道胜于生达，时穷与化冥。高谈无复见，遗像泣丹青。
仆射高文庄公挽辞三首·其二
作者：韩维
朝代：宋

恳上畿庭印，来敷秘殿经。
退朝多谢客，隠几或忘形。
道胜于生达，时穷与化冥。
高谈无復见，遗像泣丹青。
从厚卿乞移水仙花
作者：韩维
朝代：宋

翠叶亭亭出素房，远分奇艳自襄阳。琴高住处元依水，青女冬来不怕霜。异土花蹊惊独秀，同时梅援失幽香。当年曾效封培力，应许移根近北堂。
从厚卿乞移水仙花
作者：韩维
朝代：宋

翠叶亭亭出素房，远分奇艷自襄阳。
琴高住处元依水，青女冬来不怕霜。
异土花蹊惊独秀，同时梅援失幽香。
当年曾效封培力，应许移根近北堂。
从道损舅乞移山药
作者：韩维
朝代：宋

弱岁抱衰病，好读神农经。
杂然众药品，粗识性与形。
商于岩谷间，厥产芝朮菁。
山家乘冬采，气烈味亦并。
常思负笼往，劚此地气灵。
近闻山旁县，移本来公庭。
石泉尚含润，溪风有余清。
想像春丛敷，蔚蔚扬华英。
骈罗良可佳，疲薾宜见矜。
安得畦畹余，种食羽翼生。
从道损舅乞移山药
作者：韩维
朝代：宋

弱岁抱衰病，好读神农经。杂然众药品，粗识性与形。商于岩谷间，厥产芝朮菁。山家乘冬采，气烈味亦并。常思负笼往，斸此地气灵。近闻山旁县，移本来公庭。石泉尚含润，溪风有馀清。想像春丛敷，蔚蔚扬华英。骈罗良可佳，疲薾宜见矜。安得畦畹馀，种食羽翼生。
从道损舅乞移山药
作者：韩维
朝代：宋

弱岁抱衰病，好读神农经。
杂然众药品，粗识性与形。
商于岩谷间，厥产芝术菁。
山家乘冬采，气烈味亦并。
常思负笼往，劚此地气灵。
近闻山旁县，移本来公庭。
石泉尚含润，溪风有馀清。
想像春丛敷，蔚蔚扬华英。
骈罗良可佳，疲𦬼宜见矜。
安得畦畹馀，种食羽翼生。
令绰泛舟潩河作诗诒之
作者：韩维
朝代：宋

投闲归里闾，幸与故人遇。情期夙所敦，邀迓已去屡。尚嫌城阙拘，未尽林壑趣。导河高其梁，轻舟具指顾。寒花黄被堤，秋实翠登俎。白须二三翁，相对无俗语。夷犹起遐想，恬旷绝近慕。适野讵有谋，登高亦非赋。信哉庄生言，忘我带与履。
令绰泛舟潩河作诗诒之
作者：韩维
朝代：宋

投闲归里闾，幸与故人遇。
情期夙所敦，邀迓已去屡。
尚嫌城阙拘，未尽林壑趣。
导河高其梁，轻舟具指顾。
寒花黄被堤，秋实翠登俎。
白鬚二三翁，相对无俗语。
夷犹起遐想，恬旷绝近慕。
适野讵有谋，登高亦非赋。
信哉庄生言，忘我带与履。
仲夏田家
作者：韩维
朝代：宋

仲夏农务急，老壮纷盈畴。上天无愆沴，登我蚕与麰。晨兴腰镰出，子妇向田头。绿树绕阡陌，当昼岂暇休。柔丝缫满盆，新实已可羞。归来一欢笑，卒岁期无忧。为民各有业，处世无异谋。但愿岁尝然，囷廪有乾糇。糟床注浊酒，邻里日相求。
仲夏田家
作者：韩维
朝代：宋

仲夏农务急，老壮纷盈畴。
上天无愆沴，登我蚕与麰。
晨兴腰镰出，子妇向田头。
绿树绕阡陌，当昼岂暇休。
柔丝缫满盆，新实已可羞。
归来一欢笑，卒岁期无忧。
为民各有业，处世无异谋。
但愿岁尝然，囷廪有干糇。
糟床注浊酒，邻里日相求。